
O nouă cercetare în copiile mele de documente aduce la iveală 
încă un număr de acte în legătură cu epoca Fanariotilor, acte cari 
nu şi-au aflat locul în cele două memorii cuprinzând «Ştiri despre 
veacul al XVIII-lea in ferile noastre după corespondențe diploma- 
tice străine» (1). 


je 


Avem întâiu un număr de lămuriri despre terile noastre date în 
scrieri de un caracter mai general. 

I. Astfel în tratatul geografic «della sfera» (Graz, Universitätsbi- 
bliothek, 89, 999), fost în proprietatea lui Ioan-Matthias de Schonberg 
în 1700, se spune, la fol. 47, despre terile noastre: 


«Della Turchia Europea. Si divide in Turchia propria e provincie tribu- 
tarie; tră le provincie tributarie sono : 

Moldavia—Jassi. 

(1) Aceste «Anale», XXXII. 

Analele A. R.— Tom. XXXIII.—Memoriile Secf. Istorice. 1 

Czosawa—presa da Polachi (1). Trescort o Targrod (2), ben popolata. 

Hanno prencipi proprii, tanto luna, quanto l'altra; tributarii al Turco. 

Abbondano pure cavalli. Questa gente perd, cioè della Valacchia, & al 
presente più da traffico, e vale qualche poco a cavallo.» 


Apreciare, de sigur, exagerat defavorabilä privitoare la valoarea 
noastră militară pe acel timp (3). | 


II. Ms. Czartoryski din Cracovia 1673, p. 391 şi urm. (— 427; 
in-49), are o scurtă Istorie a Moldovei, făcută pentru a arătă drep- 
turile Ungariei asupra acestei teri și a principatului muntean. Incepe: 
«La Moldavie est également comme la Vallachie un reste de l’an- 
cienne Dacie». 


III. Cred -că întrun manuscript napoletan sunt culese aceste 
ştiri, din descrierea unei călătorii făcute la Constantinopol în 1728: 


«Il principe Voivoda della Moldavia esser suole sempre un Greco, che 
dal Gran-Signore ottiene a forza d'oro, vita durante, Pinvestitura col carico 
dellannuo tributo di 120 mila piastre turche, distribuite, parte al tesoro 
segreto, detto sigillato, ed altre parti alla Sultana-Madre, al Gran-Visir, al 
primo Hajeki ( —Hasseki)}, camerier favorito, al Kiajă, maestro di casa della 
Corte, ed al terfterdar [—Tefterdar], tesoriere. E più ancora 12 mila oke o 
sian libre d'once 48 di cera, 15 mila di miele, 60 di cuojo e mille quintali 
di sevo,—il tutto ad uso del Serraglio e dellArsenale. 

«Questo principe della Vallachia, cristiano ancor esso, con somme rile- 
vanti nella maniera stessa ne viene investito, pagandone un grosso tributo, 
con anche 15 borse di donativo alla prefata Sultana e 10 al Gran-Visir, 
faciente ogni borsa 500 piastre, ed al predetto uso 20 mila oke di miele e 
12 mila di cera (4).» 


In lipsa unei culegeri a rapoartelor venețiene din Constantino- 


(1) In răsboiul lui Sobieski cu Turcii. 

(2) Cel dintâiu nume, luat din izvoare mai vechi, e al Târșorului; celălalt, aflätor si în 
harta lui Reicherstorfer (Papiu, Il), e pentru Sfargorod, «Cetatea-Veche» dela Roman, 

(3) Cf. această menţiune, mai veche cu un secol, în ms. G. 56 Inf. n. 2, fol. 48, al Bi- 
bliotecii Ambroziene din Milan («Descrittione delli paesi ch'hogi tiene il Gran-Turco, con 
li confini di ogni parte»): 

«La Valacchia e la Bugdania, delle quali provincie per lunghi tempo potenti esser- 
citi hanno tenuta in guerra e timore la Casa Ottomanna, sono al presente ad  arbitrio 
e tributarie d’esso.» 

(4) Se dau si note despre monedă: asprul e 2 «quattrini romani crescenti»; paraua, 
6 «quattrini e un quarto, faciente 3 aspri»; funducul, 150 parale, 18 paoli si 7!/, bajocchi. 

pol, ca aceea a lui Albèri pentru veacul al XVI-lea și a lui Ba- 
rozzi si Berchet pentru al XVII-lea, aceste știri despre tribut si 
mai ales despre darul în natură al terilor noastre nu sunt fără în- 
semnätate. Trebue să relevăm însă că o socoteală polonă din 1677 
fixează, tributul moldovenesc la 500.000 de piastri (1). Dimitrie Can- 
temir dă, treizeci de ani mai târziu, 65.000 de taleri imperiali (2). 
Pe atunci Muntenii plätiau de două ori pe atâta (3). 


Il. 


Scrisori din anii 1730 si urmätorii se aflä in ms. Czarloryski 
617. Se întâlneşte o cerere de sol polon pentru iarmaroacele din 
Moldova, cu pomenirea scoaterii Lazilor din ţară de Grigorie 
Ghica (4). Sunt si serisori franceze, ba chiar turcești cu litere la- 
tine, ale lui Hamza Pașa, «guvernatorul» de Hotin. 

In legătură cu solia la Poartă a lui Mniszek (1755) (5) avem o 
scrisoare a lui Antioh Carageă, care cere a se da solului o scrisoare 
a Domnului Moldovei (scrisori turcești, 4bsd., Il, p. 545). In al treilea 
volum, pe lângă descrierea răscoalei lui Patrona-Calil (1730, Xex- 
ceu6pion 17; pp. 493—6), mai avem actul de împăcare, din 9 Noem- 
vrie 1755, al lui Kopitén l'ewpydanc Kaumerüvoc cu soţia lui Sara, 
fiica lui "Eowobrep (p. 279). Apoi scrisori tătărești din Akkerman; 
VILipp1:4:3)119, 


II. 


In primăvara anului 1747, loan Vodă Mavrocordat, Domnul Mol- 
dovei, fu înlocuit (6). Un raport al lui Hübsch (ms. 2957 din Ar- 
hivele Dresdei) dă stirea la 6 Maiu, adăugând că scoaterea lui 
loan Vodă s'a făcut «ganz unvermuthet». 


(1) Acte și fragmente I, p. 89. 

(2) Descriptio Moldaviae, p. 110. Pentru raportul dintre piastru si celelalte monede, 
v. memoriul despre Magni, p. 37. 

(3) Iorga, Gesch. des rumänischen Volkes, II, p. 78. 

(4) V. Amiras, în Letopisite, III. Cf. prefața vol. X din Colecţia Hurmuzaki. V. si, în Bi- 
blioteca Arhivelor Imperiale din Viena, Osservazioni sopra lo stato attuale del commer- 
cio della monarchia austriaca, suoi prodoiti naturali, arti e manifatture, diviso in due 
parti (sub Maria-Tereza). 

(5) Of. Buletinul societăţii geoyrafice, 1898, sem. Il. 

6) V. memoriul I, p. 36. 

Si cu privire la întărirea, în 1752, a tânărului Vodă Ghica (1) 
avem încă un raport, acel din l-iu Fevruarie al anului: se spune că 
Mateiu a fost întărit după ce a împărţit între miniștrii turci 800.000 
de piastri, dar această întărire n'ar aveă valoare decât pe un an. 


In al doilea memoriu (2) s'a pomenit întemnițarea, de Constantin 
Vodă Racoviţă, a medicului italian care nu putuse scăpă pe 
Doamna lui. La 1755 Constantin arătă lui Hübsch că Désalleurs, 
diplomatul francez, stăruind pentru bietul străin, a adus încă de mult 
liberarea lui. In ms. Czartoryski 454, fol. 89 V9 găsim intervenirea 
agentului polon Benoit, de care e vorba adesea în Documentele Calli- 
machi, pentru un alt medic dela Curtea din Iași, Evreu de felul său. 

In «Litterae Celsissimi Constantini de Rakowitza, principis Mol- 
daviae, ad Illustrissimum Paulum Benoe, castellanum varsaviensem» 
(il intitulează: «Illustrissime domine Colendissime») se spune că, în 
procesul medicului evreu împotriva unui Armean, a dat ordin a se 
judecă părţile, dar ele sau împăcat (laşi, 1752). Insă la 5 Iulie din 
acelaş an Benoit stărue iaräs pentrucă nu sa indeplinit actul de 
împăcare; Evreul, scrie stăruitorul, e «civis meus busstinensis» (din 
Bursztyn, în Galiţia). 


Din 1756 ştirea unei răscoale la Vidin; rebelii ar fi prădat pe 
pământul Terii-Românesti. Hübsch dă de veste, din Constantinopol, 
la 3 Fevruarie, asà cum urmează : 

2 3 


«Nachhero verlauten will, dass die Besaczung in Widdin sich ebenfalls 
wieder ihren Bassa empâhret, auch dass bereits von selbiger zwey Doriter 
in der Wallachey gepliindert worden (3).» 


In aceeas lună, Constantin Mavrocordat, de curând adus dela 
Chios, locul său de surgun, capătă Domnia Terii-Românesti, pe 
când Moldova ajunge a lui Constantin Racoviţă, care stătuse până 
atunci în București. Această noutate o trimeteă, la l-iu Martie, si 
Celsing, agentul Suediei: 


«Printz C. Mavrocordato âr nu omsider forOrdnad till Hospodar af Wal- 
lachiet. Des foeretrădene C. Racowitza âr flyttan til Moldaviet och dan 
dârstâdes warande fôrsten Gika till Constantinopel âterkallan.» 


(1) V. memoriul II, p. 6 si urm. 
(2) P. 17 și urm. 
(3) Ms. 2957 din Arhivele Dresdei, III (1756—62). 

«Constantin Vodă Mavrocordat a fost orânduit acum ca Domn al Terii- 
Românești. Inaintasul său, Constantin Racoviţă, e mutat în Moldova si Dom- 
nul de acolo, Ghica, a lost chemat la Constantinopol.» 


Numirea lui Scarlat Ghica în Moldova, de unde pleacă Racoviţă, e 
pomenită în raportul dela 16 Martie 1757 al lui Huibsch (1), care adauge 
că Ghica e «ein ruhiger Mann und sonst mein guter Preundt». 


IV. 


In legătură cu misiunea, din 1759, a lui Potocki, despre care 
vorbesc o sumă de acte în Documentele Callimachi, ms. Czarto- 
ryski din care sunt scoase are, la p. 644, următoarele plângeri și 
articole de firman pentru îndreptarea lucrurilor: 


«13) Des sujets polonois ayant été venus dans les échelles du Danube 
Kilia, Galaz, Isakdji, Moncasto et Ismail, où ils ne payoient autrefois que 3 
piastres de droit pour le baril de vin, les fermiers et receveurs s'étant per- 
mis d'en demander jusqu’à 40, on demande le redressement de ces griefs. 

Firman à expedier conformément au VIII article. 

14) Le mouteweli d’Isakdji ayant confisqué l’heritage d'un sujet polonois 
mort à Moncasto, la restitution est demandé. 

La teneur du VIII article est claire en faveur de la demande» 


V. 


In 1765 Hübsch anunţă, prin raportul său din 15 Iunie, că fra- 
tele său va urmă procesul purtat cu folos de tatăl lor cu niște ne- 
gustori greci din Principate. 


La sfârsitul lui August pieriă la Constantinopol puternicul Grec 
Stavrachi, arbitrul vieţii noastre politice. Raportul din 2 Septemvrie 
al lui Hübsch se ocupă de această afacere: arestarea sa tăcut la 
23 ale lunii; averile lui Stavrachi sunt duse îndată la Seraiu, so- 
ţia găzduită la un cunoscut. Se prind si Grecii si Armenii cari au 
stat în legătură de negot cu el. Epitropul Domnilor e spânzurat 
chiar înaintea casei lui de pe Canal. Si agentul saxon recunoaște 
că osânditul fusese un om neobișnuit de stăpânitor (2). 


(1) Arh. din Dresda, ms. 2957, III, fol. 111 VO. 
(2) Ms. 2957 al Arhivelor din Dresda, V (1765—9). Cf. Documentele Callimachi, I, pp. 
CXLIV—V, 

NT: 


Mihaiu Racovitä, dragoman al Portii, frate cu Constantin si Stefan, 
si deci fiu al lui Mihaiu Vodä, e o personalitate cunoscutä. Numit 
în funcția sa de încredere si de știință în cursul räsboiului neno- 
rocit pe care Poarta-l începu împotriva Rusilor, la 1769, el a fost 
una din jertfele ciumei care pustiă tabăra turcească (1). «Cu câtevă 
săptămâni înainte, el fusese trimes în tabără de Sultan», spune un 
raport olandez (2). I se ziceă în Constantinopol «beizadeă Mihăiţă (3)». 
Data morţii lui ar fi 1773, după Genealogia Cantacuzinilor (4), care 
spune că a fost însurat cu fiica lui Mihalachi Ruset Spătarul si a 
murit lără urmași. «Beizadeă Mihaiu», care veni în Moldova, din 
Țarigrad, la 1782, — al treilea Mihaiu Racoviţă —, trebue să fie deci 
un nepot al lui. 

Ms. 2.955 din Arhivele dela Dresda are pe fol. 46 o scrisoare 
dela Mihăiţă Dragomanul, «Michaelus Rakoviza, Dragoman Subli- 
mae Portae». 


VII. 


In al doilea Memoriu sa dat o sumă de rapoarte cu privire la 
numirea lui Alexandru Ipsilant ca Domn muntean în 1774. La 26 
Septemvrie st. n. Alexandru eră Domn. Si în Biblioteca Marcianà 
din Veneţia, se păstrează (ms. It. 7, 1882, fol. 352) un raport francez, 
din 17 Octomvrie, relativ la aceste împrejurări : 


«Le nouveau Hospodar de Vallachie a eu ses audiences de congé du 
Grand-Seigneur. Il n'attend que ses équipages et la nouvelle du départ des 
troupes russes de cette province pour se rendre au lieu de sa residence.» 


VIII. 


Pentru uciderea lui Panaioti Kodrikas, acel secretar domnesc 
către care scrià din Paris pribeagul pentru învăţătură și revolutio- 


(1) Stamatiadi, Biografiile Marilor Dragomani greci, trad. C. Erbiceanu, 1898, p. 78; 
cf. Doc. Callimachi, I, p. CLVIII. 

(2) Ibid. p. 32, No. XXXII; p. 36, No. XXXIX și #bid., nota 1. 

(3) Tbid., Il, p. 384, No. 368; p. 497, No. 131. 

(4) V. si st, literaturii române în secolul al XVIII-lea, II, p. 18 si nota 6. 

narul grec Constantin Stamati (1), avem acest raport saxon din 26 
April 1802: 


«La Porte, ayant decouvert la trahison du Grec Codrica, qui a servi de 
secretaire au ministre ottoman à Paris, ordonna au prince de Valachie de lui 
écrire de venir le trouver pour servir auprès de lui en qualité de secretaire, 
comme du tems passé. Celui-ci, trouvant cet emploi plus lucratif, quitta 
aussitôt le ministre de Paris pour se rendre auprès du prince, qui, par 
ordre de la Porte, à son arrivée lui fit trancher la tête. C’étoit un perfide 
Grec, et traittre, qui toute sa vie a été espion de celui qui payoit le mieux (2).» 


Dela Kodrikas ca secretar domnesc în Bucureşti avem, în Bi- 
blioteca Academiei, între actele vechiului consulat austriac, o cu- 
rioasă scrisoare românească în litere latine către Agentul austriac. 
Dela acelaș, în acelaș fond, se păstrează si această scrisoare francezà : 


Monsieur, 


En vous témoignant ma parfaite reconnoissance pour la confidence avec laquelle vous me 
faites l'amitié de me remettre le brouillon inclus dans votre lettre, je [repousse] solennellment 
la mauvaise fois et lignonimie de ces sarcasmes; ma paticule (sic?); en particulier l'excès 
de la bonté avec laquelle je me suis comporter envers eux, possée à bout, m'oblige de vous 
exposer, Monsieur, les raisons qui puissent satisfier mes attentions humains envers ces 
gens-là et les accuser de la plus barbare ingratitude envers moi. Avant le départ des trouppes 
autrichiennes, ayant presenté une requete, ces gens-là demandoient de Son Altesse la per- 
mission de rester dans ce pays-ci. Son Altesse, portée par ses sentiments d'humanité, que 
tout le monde lui connoit, croyant que le commandant des trouppes vouloit les faire sortir 
par force du pays, m'a donné ordre de leur requerir auprès du general-comte de 
Mitrowsky la permission de les laisser faire en liberté ce qu'ils trouvoient à propos ; c'est ce 
qu'il a été fait exactement. La femme de ce Francesco, presente, m'a demandé si, en restant 
ici, elle peut dresser un theatre de representation: moi, en presence de Monsieur Caballini, 
je ne pouvois, sans douter, que lui dire que pourtant cela nous en parleront après. J'ai 
voulu donc les proteger. J'ai proposé tout ce qu'il regarde leur bien-être à Son Altesse, j'ai 
soliciter, j'eus même l'honneur de prier Son Altesse plusieurs fois à leur égard; malgré tout 
celà, malgré le coeur genereux et humain de Son Altesse, les circonstances ne permettoient 
sans doute que Son Altesse puisse donner permission à dresser un theatre pendant 
que les affaires sont encore à un pied tel que tout homme sensé le connoit et qu'eux 
seuls ne peuvent pas conprendre. Je leur ai dit donc à la première visite qui m'ont fait, 
malheureusement, que, quant à present, rien ne peuvent faire, et qu'il faut avoir patience 
jusqu'à ce que la paix avec la Russie soit conclue. Depuis que ce tems-là je n'ai pus lais- 
ser m'echapper la moindre occasion pour les faire rappeler à Son Altesse, sans que 
j'eusse aucun autre devoir que celui seul de l'humanité. Jai fait tout mon possible à 


(1) Lettres de Constantin Stamaty à Panayotis Kodrikas sur la Révolution française 
(janvier 1793), publiées pour la première fois... par Emile Legrand, Paris, Maisonneuve, 1888: 
(2) Dresda, Arhive, ms. 2598, 

obtenir de mon gracieux prince la permission de les faire representer quelque chose de- 
vant Son Altesse. J'eus le soin de faire l'avocat après leurs farces pour la justifier et les 
faire obtenir un payement le plus honorable par rapport à leur farces. Enfin je suis 
forcé par excès de leur ingratitude de vous dire, cher ami, que je leur ai donné de l'ar- 
gent de ma propre bourse, comme ils ne peuvent le desavouer, car, outre le 5 piastres 
qui me doivent encore, je leur ait fait présent d'autant d'autres. J’eus la plus grande 
patience ct la plus parfaite complaisance de leur permettre très souvans de venir me 
distraire de mes occupations et m'importuner de leur lamentation. Mais, puisque, après 
tout cela, ils ont eu Ja.hardiesse jusqu'à me calomnier devant vous par des mensonges, 
dont leur caractère seul n'est pas digne d’en rougir, en m'accusant d'être la cause de 
leur infortune, je ne puis sans doute qu'en plaignant leur sort, hair leur ignominie. 

C'est, Monsieur, ce que je dois vous répondre envers eux, mais, puisque je dois vous 
répondre, Monsieur, avec le même sentiment, de la confiance la plus intime, j'ai l'hon- 
neur de vous dire que j'ai le coeur si bon, que je pouvois oublier tout cela et pro-. 
poser à Son Altesse pour leur donner quelque chose, si je ne voïoit pas la foule de grands 
objets dispendieux qui entourent Son Altesse dans ce tems-ci, comme vous n'ignorez 
pas. Cependant, sans qu'ils puissent rien attendre ou exiger de moi, je vous assure, Mon- 
sieur ami, que je ne laisserai pas d'emploier tous les moyens pour obtenir, s’il est pos- 
sible, quelque chose pour eux. Quant à moi, voilà que je leur laisse mon argent sans le 
leur demander. 

Excusez si par emportement très juste je suis si long, et soyés persuadé que je ne 
me desisterai jamais d'être, 

Monsieur, Vostre très-humble et très-obeissant serviteur 
Le 1 janvier n. s. [1792]. P. Codrikàs. 


IX. 


Pentru un proiect de impärtire a Turciei din acelas an 1802 
avem acest raport al aceluias trimes saxon, din 4 Iunie: 


«J'ai reçu les dépéches que vous m'avez adressez jusques et y compris 
celle du 10 mai. Depuis quelque tems le bruit s'est repandu comme quoi 
il seroit question d’un demembrement de la Turquie Européenne au profit 
des deux Cours Imperiales et de la France. On pretend qu'il s’agit d’as- 
surer à cette derniere Smyrne et toutes les isles de l’Archipel, de donner 
à l'Autriche la Valachie et la Moldavie et à l'Empereur de Russie quel- 
ques provinces avoisinant son Empire, et de former du reste des posses- 
sions ottomanes en Europe, y compris Constantinople, un État independant 
pour le Grand-Duc Constantin. Suivant quelques avis, il s’agiroit aussi d’in- 
demniser le roi de Sardaigne du Piémont aux depends des Turcs. D’autres 
notions ne parlent que dun arrangement moyennant [lequel] la Moldavie 
et la Valachie échoiroient à l'Autriche, sous la condition qu'elle cedat l’État 
de Venise au Grand-Duc de Toscane (1).» 


(1) Ibid. 


155 ALTE LĂMURIRI DESPRE VEACUL AL XVIII-LEA, 9 


X. 


Pasvantoglu si Românii. 


Știri nouă cu privire la fuga lui Mihaiu Vodă Suţu în Ardeal, 
descrisă şi de Fotino, se dau în raportul saxon din 26 Iunie 1802. 
Barozzi, consulul rusesc la Veneţia rezidând în Bucureşti, e acelaș . 
care, în calitate de colonel rus, veni în lagărul Marelui Vizir la 
1792 pentru a începe, ca fost ocrotit al lui Vodă Mavrogheni și 
ca «om blând si coulant», o negociere secretă cu acesta (1). Despre 
gândul lui Suţu de a trece din Brașov, unde se adäpostise întâiu, 
în Rusia, vorbește si raportul prusian din aceeas zi (2). După aceste 
știri ale ambasadorului von Knobelsdorf, Domnul ar fi aflat că Pas- 
vantoglu, temutul aian al Vidinului, voiă să trimeată o bandă în 
țară pentru a luă cu sila sarea pe care i-o refuzase nazirul Brăilei, 
şi ar fi poruncit în zadar să apere granița ostașilor săi, cari cerură 
plata rămasă în urmă pe cinci luni (3). 


Fotind (4) arată însă că Vodă ar fi contribuit cu ostașii săi la 
atacul Vidinului, că ar fi dat de veste cu mândrie celor din Con- 
stantinopol despre luarea Fetislamului (Cladova) şi a Crainei, că ar 
fi primit un firman de laude mari. Atunci si pentru aceasta Pas- 
vantoglu chiamă pe hoţii cârjaliii «din Rumelia si Bulgaria» şi-i 
trimete asupra Terii-Românesti, cu Manaf-Ibrahim, «vestit pentru 
vărsare de sânge si cruzime». La 25 April st. v. el trece Du- 
nărea în taină, călăuzit de Hristodul din Chios, între Turcii Sulta- 
nului, aşezaţi la Moţăţei si la Maglavit, cari țineau năcaz Domnului 
pentrucă le dădeă tainuri si lefi neindestulătoare. Aceștia par deci 
a fi ostașii lui Suţu cari, în ceasul primejdiei, își cer leafa pe şase 
luni. Nazirul Brăilei eră dus la Lom si nu puteă nici el să apere. 
Cârjaliii pradă deci Târgul Cleanovului, merg spre Strehaia, intră 
in 'Târgu-Jiului, unde pradă pe unde pot (5). In aceste părți îi lo- 
veste Nazirul cu Cazacii turci si deliii lui: după lupta cea mare din 
ziua a șasea, năvălitorii fug fără de veste. Aflaţi la Stänesti—cu 
mormântul lui Stroe Buzescu—, unde taie in pădure pe sătenii fu- 


(1) Acte și fragmente, II, p. 346, no. 1. 

(2) Ibid., p. 367, no. 1. 

(3) Ibid. 

(4) I, p. 411 și urm. 

(5) De curând s'au dat știri nouă despre aceste jafuri în publicaţia lui Al. Stefulescu, 
Biserica satului Călești, 'Târgu-Jiiului 1910, p. 113. 

gari, dispar din nou. La Ocnele-Mari ei se ivesc si pier după pradă. 
Cusan-Geali, cu călăreţi, iea vama Caracălului, care şi arde. Cei 
din sus jäfuesc si la mănăstirea Govora; Râmnicul-Vâlcii e părăsit 
de locuitori. La Caracăl Manaf-Ibrahim se unește cu loctiitorul lui. 
Aici sunt încunjurate de Arnäuti și celelalte trupe ale Nazirului si 
ale Pasei asiatic de Aidin. «Noaptea, asediatorii si asediatii mănâncă 
și beau impreună, ca prieteni buni.» Deodată-i vine lui Vodă ştirea 
că hoţii lui Pazvan înaintează spre Bucureşti. Se fine Divan. «Sfetnici 
anonimi» recomandă fuga. Ne gândim la Barozzi, si în adevăr lotinà 
ne spune că, pe lângă îndemnuri dela «meghistani» din Țarigrad, 
a vorbit în acest sens si «un general-maior rus anume Barozzi, care 
se găsiă atunci în București; si sa vădit apoi că pentru chiar acest 
lucru fusese trimes, având în vedere scopuri cari până acum n'au 
ieșit la lumină». (1) Astfel, «când au început fățiș a se tulbură 
oștile şi a cere lefile pe cele șase luni slujite», se dă cel dintâiu 
semn de pribegie spre Ardeal. 


Povestirea românească a lui Dionisie Eclesiarhul e mult mai rău 
informată. Aici prădăciunile se petrec încă în Domnia lui Alexan- 
dru Moruzi. Calea urmată de năvalitori e dată neexact. Se notează 
însă ingäduinta Nazirului față de coreligionarii săi. La mănăstirile 
arse de Cârjalii se adauge Polovraciul. Mai precise sunt știrile 
despre cele petrecute la Ocnele-Mari (2). Fireşte că fuga Bucures- 
tenilor la Braşov nu e pomenită, 


Foarte interesante sunt si știrile dintr'o corespondență bucure- 
şteană, rezumală de d-l R. Roselti în aceste Anale (3), din care 
reiese si mai bine rolul lui Barozzi, care cereă Mitropolitului si boie- 
rilor să cheme, față de amenințările Pasvangiilor, pe însus Impăratul 
rusesc în ajutorul lor si al ţerii; de altminterea propuneri asămă- 
nätoare veniau şi din partea agentului Merkelius, care fägäduià 
bietilor oameni ingroziti ocrotirea celuilalt Impărat creștin din apro- 
piere (4). De acolo se mai vede că leafa eră cerută si de cei 1.600 


(1) P. 419, nota. 

(2) Pp. 201—2 Pentru mazilia lui Moruzi în legătură cu aceste prădăciuni v. scriso- 
rile lui Stati Pencovici, din 1801, în Studii si documente, XII. 

(3) XXXI, p. 369 și urm. 

(4) Expunerea d-lui Rosetti, răzimată, se pare, si pe Fotino — memoriul n'are toate 
notele și nici toată informaţia ce trebue —, e destul de exactă. Dar fireşte că Râmnicul- 


N 


Sărat nu se află lângă Govora pe «valea Oltului» (p. 12). 

de Arnăuţi ai lui bimbasa Sava, acela care a jucat apoi un însemnat 
rol în 1821, pierind în mijlocul turburärilor de după Eterie. Sava 
urmăreşte chiar pe Domn, care lugiă lără să fi plătit, si opreşte 
giuvaere din avutul lui. lar la Braşov Mihaiu fugarul nu scapă, nici 
de Barozzi, nici de Merkelius, si ni se dă si dovada că acesta din 
urmă căpătă dela «reprezentanţii natiei valahe» o tânguire impotriva 
Grecilor către Impăratul Francisc, impärtitorul de binefaceri si dătă- 
torul celei mai bune sigurante. 
lată acum raportul saxon: 


«Une autre affaire, assez serieuse, c'est levasion du prince Soutzo, de la 
Valachie, vieillard de soixante et douze ans, qui avoit recu ordre de la 
Porte d'entretenir douze mille hommes pour la sureté de la province contre 
les trouppes de Pasvant-Oglou. Celui-ci n'avoit que huit cent hommes, qui 
se plaignoient de ce qu’ils n'avoit encore rien reçu. S'âtant un jour adressé 
au prince pour demander leur payement, il leur dit qu'ils mavoient qu'à 
venir le lendemain, qu'il les payeroit, et pendant la nuit il decampa avec 
tout ce qu'il avoit de plus precieux, qu'on évalue à environ quatre millions, 
et fit dire en même temps aux consuls de Russie, d'Allemagne et d'Angle- 
terre de se retirer, car il avoit avis que les trouppes de Pasvant-Oglou 
alloient envahir le pays. De sorte que tous se retirèrent, de même que les 
habitans du pays s’allèrent à Cronstadt, où ils trouvèrent le prince et prièrent 
le commandant de la ville de faire arrêter le prince, qui leur devoit beau- 
coup d'argent et ne vouloit pas les payer. Et aussitôt il fut arrêté, et chacun 
demanda ce qui leur est dû. En partant de Boucarest, il envoya un exprès 
à son fils ici, en lui marquant que lui senfuyoit vers la Russie et lui con- 
seilloit de se refugier avec sa famille au Palais de Russie, priant ce ministre 
de lui accorder l'asile et son envoi en Russie. Mais le fils, dès qu’il reçut 
la lettre de son père, alla à la Porte pour [déclarer qu'il n'est pas en état 
de] (1) commettre une action si noire. Le ministre l’assura qu'il pouvoit rester 
tranquille et n'avoit rien à risquer, que, si son père étoit un traitre, cela n’influ- 
enceroit rien sur lui, qui a bien fait de venir aussitôt faire voir sa lettre... 

On dit, etil y a lieu de croire, que c’est par le conseil dun certain 
Barotzi, natif de Lisle de Naxie, au service de la Cour de Russie, qui a été 
employé ici comme espion pendant la derniere guere, qui depuis plus de 
six mois est nommé pour consul de Russie à Venise et restoit continuel- 
lement à Boucharest. On ne croit pas que c'est par ordre de la Cour, mais, 
se trouvant en detresse, pour: arracher une somme d’argent du prince, qu’il 
lui a conseillé de se retirer en Russie. La Porte a proposé à plusieurs princes 


(1) Aceste cuvinte lipsesc din copia mea. 

la Principauté de la Valachie, mais tous, par crainte, l'ont refusé; alors elle 
ordonna au prince de Moldavie de se rendre à la Principauté de Valachie 
et laisser un secretaire en Moldavie, retirant les revenus de ces deux prin- 
cipautés pour suffire au maintient de ces trouppes. On a su par differents 
courriers venus de Boucarest que le pays est fort tranquille et que jamais 
les trouppes de Pasvant-Oglou ne s’y étoient pas approchés. 

Hier Monsieur l'Envoyé de Russie a eu une conference avec les ministres 
de la Porte pour lui demander quelle étoit l'intention de sa Cour dans le 
cas où le prince de Valachie allâ[t] se refugier en Russie: si elle voudroit 
le garder ou le rendre à la Porte comme un traittre. On ne sait pas positi- 
vement quelle a été la réponse de ce ministre (1).» 


Pentru numirea lui Alexandru Vodă Suţu, dar numai pe câtevă 
luni, în amândouă Principatele și pentru plângerile făcute de 
consulul rusesc, tot în vederea unei turburäri a lucrurilor la 
Dunăre, împotriva birurilor si a Grecilor lui, se poate vedeă cu- 
prinsul scrisorilor găsite de d-l Rosetti (2). Se știe că Mihaiu Vodă, 
in loc să treacă în Rusia, găsi că e mai bine să ceară, la Constan- 
linopol, iertare pentru slăbiciunea si greşeala lui si că i se hotări 
ca loc de surgun insula Chalke in Marea de Marmară, de unde 
niciodată nu se mai întoarse pentru a primi cuca si tuiurile (3). 


Dimitrie Hangerli fu Caimacamul în București al noului stăpâni- 
tor. El lucră pentru aducerea în rândueală a orașului căzut pe mâna 
derbedeilor până ce-l ocupară Häsan-Aga, Pașa din Nicopol, și aianul 
de Rusciuc Tersenicli; îl ajută în asemenea sarcină grea si Banul 
Nicolae Brâncoveanu, chemat de aceşti comandanţi turci dela Foc- 
sani, unde se adăpostise. Invoeala lui Alexandru Suţu cu Poarta eră 
aceea ca el să împace țara si să plătească lefile, iar, după aceasta, 
să-și aleagă principatul care-i va veni mai bine la socoteală. Con- 
stantin Filipescu, care si el se aflase în Moldova, primi să-i fie 
Vistier, dar ceilalţi boieri români, «Dimitrie Ghica și fiii lui, Manuil 
Brâncoveanu, Dimitrie Racoviţă, Radu Golescu, Scarlat Câmpineanu, 
Isac Ralet», si Vlădicii cerură și căpătară pe Constantin Vodă Ipsilant, 
care veni în Septemvrie ca Domn, după nouăle concesiuni făcute Ru- 
silor de Poartă în favoarea Principatelor (4). 


(1) Acelas ms. 2958. 

(2) L. e. p. 17 si urm. 

(3) Acte si fragmente, II, p. 370 si nota 4. El pornise din Sighișoara; averea i se vândi 
pentru datorii; lotino, p. 445, 

(4) Fotino, p. 444—7. 

Actele franceze publicate în Colecţia Hurmuzaki, ca si unele seri- 
sori ale pribegilor (1), arată că refuzul de a se întoarce al boierilor, 
refuz pe care diplomaţia rusească îl recomandase, eră mijlocul de 
căpetenie prin care se putu căpătă hatiseriful de privilegii si se 
desluseste că dela acești boieri cu dragoste de ţara lor au venit si 
condiţiile mentionatului act împărătesc, pe care deci îl smulse, ca 
și pe celelalte, în rândul întâiu conștiința naţională și simtul po- 
litic al vechii noastre boierimi. Aceasta o dovedește, de altminte- 
rea, jalba, păstrată, din acelaș timp, a Moldovenilor (2). De aceea 
se prevede în acest act îndepărtarea din dregătorii a Grecilor, alară 
de cei cari s'ar dovedi foarte cinstiţi si cu deosebite cunoștințe, là- 
sarea tuturor fundațiilor în seama boierilor cari au drepturi, izgo- 
nirea negustorilor fără firman anume, oprirea lor, din nou, de a cum- 
pără moșii, odăi, pentru creșterea vitelor. Astfel se tinde la păstra- 
rea caracterului strict national al terii. In acelaş timp boierii, dintre 
cari unii Moldoveni erau bänuiti că visează Republica (3), făcuseră 
să se adaugă dreptul lor de a hotări contribuţiile și banii postelor 
împreună cu Domnul (4). 


Rapoartele saxone cu privire la aceste încurcături provocate de 
tălharii lui Pasvant-Oglu urmează astfel: 


10 Iulie 1802. «Le nouveau prince de Valachie a ordre darranger l’af- 
faire de Pasvant-Oglou; il a plus de trente mille hommes de trouppes en 
Valachie pour cet effet, et on espère que cette affaire aussi se terminera 
bientot, la Porte voulant mettre ordre dans la Roumelie pour faire cesser 
toute les calamités.» 


Fotino are un întreg capitol despre trimeterea pentru acest scop 
la Dunăre, după fuga lui Mihaiu Vodă Suţu, a lui Ghiurgi-Osman 
Paşa, fost de Silistra. Aianii tin un «congres» la București de frica 
lui, şi istoricul grec îi înşiră: Ilic-Oglu, Batal Aga, Satoglu, Aslan- 
Oglu, Hagi-Omer-Oglu, Mehemed-Ali Beg, Ghiaür-Imam, Tirnovlü, 
Hasan Bairactar, etc. Osman, care fusese scos pentru că necăjiă cu 
cererile lui pe vecinul muntean, în loc să meargă în Asia, unde voiau 


(1) Ibid., Supl. I. 

(2) Literaturä si artă română, V, p. 759 si urm. — Y, Iorga, Geschichte des rumd- 
nischen Volkes, II, p. 202 si urm. 

(3) Rosetti, Z. c., p. 21. 

(4) Sturdza, Acte și documente, |, pp. 259—68, 

să-l depărteze conducătorii Impärätiei, pornise către Adrianopol cu 
30.000 dintre bandiții ce stăteau, în acele timpuri de anarhie, la în- 
demâna oricărui cutezätor: Cârjalii, Arnăuţi si alţii de felul lor. Nu 
se sfiise a incunjurà Adrianopolul, pe care 60.000 de oameni aler- 
gară să-l apere. Cercä și la Filipopol. Ajunse apoi «antart pribeag», 
jäfuind «în Tracia si Macedonia». Fu văzut cu groază si la șase cea- 
suri de Constantinopol, de unde locuitorii își adăpostesc averile la 
Scutari in Asia, tocmai când drumurile spre Brașov se umpleau de 
Bucureştenii fugari. Cu 2.000 de pungi si primirea condiţiilor sale, 
între cari și întoarcerea la Silistra, se făcu abiă pacea între el si 
Capudanul Chiuciuc-Husein, care comandă totus la 60.000 de Ieni- 
ceri, Galeongii de ai lui si nizami (gedid-nizam) de cei noi. Aianii stiurà 
să-l oprească însă de a intră in Moesia lor, care se ziceă acum: 
Deli-Orman sau Hogea-Balcan (1). 


24 Iulie. «Selon les derniers avis venus de Boucarest, le nouveau prince 
y étoit arrivé; les habitans retournent chez eux, et il paroit que bientot 
tout sera tranquille dans cette province, que la Cour de Russie croit de- 
voir proteger, s'étant rendue guarante des deux principautés de Moldavie 
et de Valachie. On est à voir quelle mesure elle prendra et de quel œil 
la Porte verra tout cela. On espère que tout se passera sans donner le 
motif à des plaintes. C’est ce qui est à désirer (2).» 


Cu privire la soarta lui Sutu fugarul, Hübsch scrie Ja 25 Sep- 
temvrie : 


«Les creanciers du prince Soutzo se sont adressés à la Porte Oltomane 
pour reclamer leurs créances ; comme elle sait bien qu’il a caché beaucoup 
de biens, elle lui a ordonné de les satisfaire aussitôt pour ne plus entendre 
leurs plaintes.» 


XI. 
Luarea Basarabiei si Moruzestii. 
Un număr de rapoarte saxone privesc negocierile pentru înche- 
ierea păcii din 1812. 


10 Fevruarie. «Depuis mon rapport du 27 du mois dernier, la grande 
question de la paix entre la Russie et la Porte Ottomane a été le sujet 


(1) Pp. 437—40. 6 
(2) Rapoartele acestea se află in acelaș manuscript. Două din 1801 și altul din 1602, 
in Memoriul al doilea, pp. 634—5. 

de plusieurs debats des Conseils d'État, où tous les ministres et les grands 
de l'Empire se sont reunis pour conferer sur les depeches arrivées de Bou- 
carest. La Russie, après le resultat brillant de la campagne dernière, veut 
faire un paix avantageuse avec la Turquie. Les conditions imposées par le 
vainqueur lui paroissent trop élevées, le langage ferme avec lequel les 
plenipotentiaires russes parlent dans les conferences sur les pretentions de 
la Cour Imperiale a vivement surpris les plenipotentiaires ottomans, qui 
en ont fait leur rapport au Divan. Le Grand-Seigneur en a eu connoissance. 
Pendant deux jours rien n’a transpiré sur les nouvelles arrivées par le 
courrier de la Valachie, mais ensuite il y a eu des reunions, à la Porte, 
des chefs de l'administration du pays, où on leur a exposé les demandes 
de la Russie, auxquelles le Sultan Mahmout ne vouloit point consentir. Ce 
Conseil d'État n’a rien encore pu determiner sur le parti à prendre dans 
les circonstances actuelles, où les troupes et l'argent manquent au Gou- 
vernement ottoman. On est ici actuellement dans un moment de crise, qui 
produira quelque effet. Dès que quelque parti aura été pris, je m’empres- 
rerai den prevenir Votre Excellence.» 


Raportul cu aceeas dată al Trimesului prusian (1) infätiseazàä lu- 
crurile altfel, reproducänd spusele, interesate, ale Dragomanului 
Panaiotachi Moruzi. După el ştirile ar lipsi; plenipotentiarii, mura- 
hazii turci, ar fi «päziti de aproape», si Poarta ar vrea să urmeze 
răsboiul mai bine decât să primească unele cereri imposibile, ca 
aceea a Basarabiei întregi, ceeace «ar compromite siguranţa Im- 
pärätiei si a negotului turcesc». Si aici se spune că acel care e mai 
hotärit pentru această cale n'ar fi altul decât însus Sultanul. A 
doua zi un raport din Petersburg arată că, dintre plenipotentiari, 
Cadiascherul Zade-Ibrahim-Selim Efendi ar aveă aceleași vederi si 
ar fi părăsit chiar Bucureștii, lăsând acolo pe colegii săi Abdul- 
Hamid Efendi si Galib. Si acestălalt ambasador eră sigur că, pentru 
Basarabia si Cuban, n'a mai rămas nici o nădejde de pace (2). Reis- 
Efendi dädeà Prusienilor asigurarea că nu e la mijloc nici o înrâu- 
rire franceză, ci numai conștiința că o asemenea pace — se vorbiă 
chiar de pretenţia rusească de a se cedă Moldova până la Siretiu — 
ar fi «neonorabilă» (3). El anunţă în acelaş timp Rusilor că, fără 
să asculte de sfaturile lui Napoleon, în răsboiu cu Țarul, fără să 
părăsească gândul păcii si să-și recheme plenipotentiarii dela con- 


(1) Acte și fragmente, II, pp. 476—7. 
(2) Ibid., pp. 477—8. 
(3) 1bid., p. 478, No. 1. 

gres, Poarta ţine, neapărat, la «integritatea teritoriului ei» si că 
«niciodată nu se va învoi la cesiuni» (1). 


Ce se petreceă la aceste negocieri cunoaştem în amănunte după 
corespondenţa, consulară franceză din București si memoriile gene- 
ralului Langeron (2). După ce Cutuzov, comandantul-general rusesc, 
înşelând pe Turci cu o demonstrație la Turnu, făcu pe generalul 
Marcov să treacă în taină Dunărea la schela Petroşani, lângă Giurgiu, 
cu 8.000 de oameni, si aduse astfel prinderea întregii tabere a Marelui 
Vizir Ahmed, care abiă scăpă însuş la Rusciuc (14 Octomvrie st. 
n. 1811), se începu între acest fugar nedestoinic și generalisimul 
rusesc un nou şi foarte serios schimb de vederi pentru pace (3). 
Dragomanul Antonie Fonton merse la Vizir pentru a se înţelege cu 
dânsul, si îndată cercurile din Constantinopol fură instiintate. La 
începutul lui Noemvrie, într'o cârciumă veche din Giurgiu, stăteau 
de vorbă cu privire la condiţii, Italinschi, Sabaneiev si [osif Fonton, 
Intâiul Tălmaciu al ambasadei ruseşti pe lângă Poartă,—Antonie si 
Petru Fonton fiind dragomani și Bobrov secretar,—cu cei trei diplo- 
mati turci arătați mai sus, având din partea lor ca interpreţi pe 
Grecii Dumitrachi Moruzi şi Apostolachi, dintre cari cel dintâiu eră 
socotit de unii ca înțeles cu generalul Cutuzov. Rușii hrăniau pe 
Turcii din ostrov fără a-i liberă. lar agenţii străini si boierimea din 
București se desnădăjduiau că nu pot află nimic despre mersul 
negociaţiei. 


Svonul despre cedarea Basarabiei, prin care, firește, se intelegeà 
numai Bugeacul, apare însă chiar din Noemvrie (4). Luarea Silistrei 
de un detașament rus nu grăbi lucrurile: cetatea eră aproape pără- 
sită. Si Turtucaia fu ocupată. Peste Olt, la Ciuperceni, Ismail Beg se 
mentineà în fața generalului Zass, si el trecu Dunărea înapoi, după 
un sir de lupte lângă Calafat, abiă în noaptea de 13/25 Noemvrie(5). 
Vremea eră blândă, si se puteă aşteptă. Dar, tot la 25 ale lunii, 


(1) Zbid., No. 2. Cf, interpretarea, adesea greșită, a știrilor de provenienţă prusiană în 
Zinkeisen, Gesch. des osmanischen Reiches, VII, p. 716 si urm. 

(2) Hurmuzaki, Supl. I?, p. 639 și urm.; I#, p. 344 si urm. 

(3) Mémoires de l'amiral Paul Tchitchagof, publiés par Charles Gr. Lahovary, Paris- 
Bucuresti 1910, p. 374. Ostrovul Giurgiului, unde erau 16.000 de Turci, fusese bombar- 
dat și luntrile turcești prinse de ale Rusilor. 

(4) Raport consular francez din 11; Hurmuzaki, Supl. I:, p. 641, No. DCCCXXX. 

(5) Langeron, în Hurmuzaki, Supl., If, p. 365. 

chiar reprezentantul saxon Hübsch asigură că Tureii vor cedă Mol- 
dova răsăriteană până la Siretiu (1), si el întăriă această afirmaţie 
— adăugând doar că Turcii vreau să păstreze Dunärea-de-jos —, 
la 25 ale lunii (2). Consulul Ledoulx din București credeà, la înce- 
putul lui Decemvrie, că Rușii vor rămâneă în «Basarabia» întreagă, 
cu Ismailul, ba chiar cu Brăila, și asigură că tratatul e și iscälit, 
așteptându-se doar ratificatia Sultanului (3). Se gătiau la București 
luminatii cu «zeul Marte care, călare pe vulturul împărătesc, ţine'n 
plisc Semiluna». 

De fapt generalisimul trimesese pe Langeron si pe generalul 
Prinț Essen la Rusciuc. Aici Marele Vizir le observă că „e rusinos 
ca Rusii, cari stăpânesc un sfert al globului, să se cerle pentru, 
o palmă de pământ, care nici nu le este folositoare“. El arătă că, 
nare încredere în Napoleon, care i-ar distruge si pe Turci după ce 
Rușii ar fi fost distruși. Ba vorbi de alianța defensivä a celor trei 
feri cari «se mai tin în picioare»: Turcia, Rusia, Anglia. Să nu mai 
dea, deci lui Napoleon un balsam de sânge. «Vă dau Prutul; nimic 
mai multi; Prutul ori răsboiul; am jertfit enorm până acum ; Ismailul 
singur vă plătește răsboiul, si mai aveți patru cetăţi si o strălucită, 
provincie». Cutuzov fu uimit de această franchetä si de această 
prietenie; "Ţarului i se trimese raportul autograf al lui Langeron. 
A doua zi, acesta merse iarăş la ordie, cu generalul Turceaninov. 

Incă de atunci eră vorba de mutarea Congresului la București. 
După predarea, deosebit de onorabilă, a Turcilor din ostrov, începură 
a si sosi aici reprezentanţii Rusiei. La 14 Decemvrie Cutuzov intră în 
Capitala munteană, care-l primià cu sunet de clopote, pe când tunurile 
rusești bubuiau. De fapt el aduceă pacea. Ea fusese aproape înche- 
iată la Giurgiu, prevăzându-se granița Siretiului în schimb pentru 
Serbia restituită în anume condiţii. Intervenţia directă, prin scrisoare 
autografä, a Sultanului aduse insă pretenţia de a se păstră pentru 
Turci Ismailul, Chilia și gurile Dunării. Ca multämitä pentru con- 
cesiile anterioare, asediatii din insulă primiseră voie de a trece ca 
«musafiri» la odihnă și hrană pe malul nostru (4). 

La 15 sosiau si cei trei Turci, cu 70 de oameni ca alaiu și can- 
celaria. Dunărea eră deschisă pentru comerţ, si Ruşii luau vamă 
5%, prin antreprenori, la Zimnicea. Marcov, care nu mai aveă de 


(1) Hurmuzaki, Supl. 1, p. 645, No. DCCCOXXAVII. 

(2) Raportul următor. 

(3) Ibid., p. 647. 

(4) Ciceagov, pp. 375 —6. 

lucru, se întorceă spre Moldova. Peste câtevă zile Vizirul insuş se 
indreptà spre Sumla, lăsând în Rusciuc pe Bosneag-Aga. Italinschi 
dădeă un banchet colegilor săi, si sala desbaterilor se pregätià, cam 
încet. Se pästrà acelaș secret asupra stadiului negocierilor. De 
fapt cetim că se aşteptă răspunsul Ţarului. Pe când Bulgacov, seful 
cancelariei rusești, făceă să se răspândească prin boierul Varlaam 
vestea că se așteaplă numai ratificatia, care va fi dată la iveală 
abiă în Martie, Poarta nepiereând nimic (1),—la 30 Decemvrie 
st. v. Cutuzov primiă scrisoarea împărătească prin care se refuză 
întărirea tratatului din cauza schimbărilor introduse de Sultan (2). 
De acum înainte nu se mai lucră nimic la Bucureşti, unde se 
pierdeă vremea cu «marionete, umbre chineze, concerte, s. a.» (3), 
pe când trupele ruseşti se așezau pentru iarnă. Atâta doar spuneau 
Rusii—ca generalul Harting—că «Sultanul e un om foarte întreg în 
hotäririle lui» (4). Congresul ajungeà «indescifrabil» pentru consulul 
francez (5). Ruşii puseseră la mezat veniturile domneşti pe 1812. 

Astfel la 14 Ianuarie 1812 se auzi că, într'o întrevedere la 13 seara, 
reprezentanţii Sultanului, cari aflaseră răspunsul Ţarului, au declarat 
cum că stăpânul lor nu va părăsi cu nici un pret punctul său de 
vedere si că ei sunt gata să plece. Atunci numai Turcii din ostrov, 
«găzduiți» deocamdată ca musafiri, fură declaraţi prinşi de răsboiu 
si porniţi spre Rusia. Un curier anume fu expediat la Constanti- 
nopol pentru a cere, din partea Impăratului, un ultim răspuns, pe 
când Galib spuneă lămurit consulului francez că «minciuna e baza 
politicei rusești» si căută să smulgă dela el cevă despre intenţiile 
lui Napoleon de a luptă cu Tarul pentru învierea Poloniei. Pleni- 
potentiarul turcesc vorbiă de reinceperea ostilităților si incheiă cu 
vorba de încredere: «Dumnezeu e mare» (6). 


Curierul trimes la Petersburg, prințul Volconschi, sosiă la Bucu- 
resti cu începutul lui Fevruarie; cel turcesc eră oprit la Rusciuc de 
sloiuri. Garnizoana Giurgiului se intärià cu două regimente. Indată 


(1) Aceasta eră vechea ei nădejde. V. raportul saxon din 10 Iunie 1807: «Occupé en- 
tièrement [le Sultan] dans ce moment-ci de la guerre contre les Russes en Moldavie et 
Valachie, que son grand désir seroit de faire évacuer, les provinces lointaines n'attirent 
que faiblement son attention». 

(2) Ciceagov, p. 375. 

(3) Hurmuzaki, Supl. I:, p. 657. 

(4) Ibid., p. 659. 

(5) Ibid. Tainul Turcilor eră de 135 de galbeni pe zi. 

(6) Zbid., pp. 663—5. 

Cutuzov rupeă, fără vreo înştiinţare, armistițiul (1). Sistovul eră 
ocupat de generalul Bulotov, oprindu-se mărfuri turceşti «de mai 
multe milioane». Langeron sosiă în Giurgiu, Marcov treceă în Olte- 
nia. Sistovul eră prădat fără milă. La Zimniceă ofiţerii ruşi își îm- 
pärtiau si femeile Turcilor. Generalul Livin cercă Măcinul plecând din 
Galaţi, pentru care se făceau planuri ca pentru o «nouă Odesä». Si 
în alte părți dobrogene se prădă după putință, până la Babadag, 
Bazargic, Mangalia; Harting distrugeă Silistra si pătrundeă până la 
Rasgrad (2). Cu asemenea măsuri se căută grăbirea curierului, care 
tot nu sosise. Numai la 8 Martie seara, el eră la Giurgiu, unde-și 
începeă carantina. La 9 ale lunii scrisorile lui sosiau în București. 
Sultanul se arătase «nesguduit în hotăririle sale». Un nou Trimes 
mergeă deci la Petersburg. Eră vădit că se aşteptă primăvara,—și 
Napoleon. 


XII. 


La 10 Martie 1812, raportându-se la o scrisoare anterioară, din 14 
Fevruarie, pe care n'o găsim întrebuințată în notele noastre, Hübsch 
scrie astfel despre afacerea păcii: 


«Par mon rapport du 14 fevrier Votre Excellence aura observe la dé- 
termination du Divan à continuer plutot les hostilités contre la Cour Im- 
periale de St.-Petersbourg que de se soumettre à faire une paix desavan- 
tageuse à cet Empire. Quoique tous les moyens lui manquent pour pour- 
suivre cette guerre, le peuple musulman a refusé de se reconcilier avec 
son voisin au moyen des grands sacrifices qu’il demande. Le Grand-Sei- 
eneur avoit temoigné le desir de se mettre à la tête de l’armée otto- 
manne, mais des reflexions plus mures le rettiendront dans cette Capitale.» 


Nicăiri aiurea nu se vorbește de o asemenea intenţie a Sulta- 
nului, nici despre sprijinul pe care i-l dădeă opinia publică turcească 
în hotărîrea de a nu înstrăină nimic din teritoriul pe care el îl 
priviă ca făcând parte din Impärätia lui. De lapt însă înfrângerile 
dela Dunăre produceau o adâncă impresie în Constantinopol: un Arab 
făcu din fân un chip de om mort, îl asezä pe masa sicrielor dela 
o moschee si strigă în auzul tuturora că acesta e proorocul Mo- 
hammed însuş, care, uitând de ai săi, nu mai e vrednice, în moar- 


(1) V. si memoriul lui Langeron, în Hurmuzaki, Supl. 15, pp. 69, 378—9, 
(2) Zbid., pp. 380—1, i 

tea lui, decât de îngropare (1). lar, cât priveşte pe Sultan, el își 
aveă spionii personali și în tabăra Vizirului (2). 


Sosirea unui curier din București e arătată în raportul dela 26 
Martie: 


«IL est arrivé de Bucarest un Tartare avec les’ depeches des plenipoten- 
tiaires ottomans pour la Porte. Plusieurs grands Conseils d’État ont été 
tenus pour communiquer les nouvelles venues aux membres du Ministère. 
On présume généralement que le contenu de ces avis est très favorable 
pour la conclusion de la paix, et cette nouvelle, si elle se verifie, fera 
plaisir au peuple musulman (3).» 


Curierul acesta trebue să fi fost trimes după sosirea räspun- 
sului din Petersburg. Ţarul pregätià ultimatul către Napoleon, prin 
care cereă să se retragă Francezii din teritoriile ce le ocupau în 
Germania, la graniţa sa (24 Martie). El făcu deci, neapărat, concesia 
pe care Turcii o voiau de mult: înțelegând a păstră totus vechiul 
Bugeac, el lăsă Turcilor Gurile Dunării. 

Acesta e înțelesul raportului saxon dat mai sus. Un AR pru- 
sian din Petersburg spune la 20 Martie că, pentru a câştigă de-a 
dreptul pe negociatorii turci, s'a întrebuințat o mediatie suedeză (4), 
regele Suediei, căruia Francezii îi încălcaseră Pomerania, având cel 
„mai mare interes la încheierea păcii. Aceste stäruinte le cunoaștem 
si din scrisorile, citate, ale consulului Ledoulx. Agentul suedez 
Horn venise la București, cu un curier rus, la începutul lui Martie; 
el cercetase și pe cei trei Turci şi pe Moruzi. Mergeă la Constan- 
tinopol spre a vorbi cu ambasadorul suedez Palin, în corespondența 
căruia se află, de sigur, multe ştiri nouă despre pierderea noastră 
din 1812. Galib declară că nu crede vestile pe cari le aduceă 
despre lucrurile din Apus acest secretar; el a putut rămâneă im- 
presionat însă de dânsele. lar Moruzi, încă mai mult (5). 

Mai eră o deosebire de vederi, căci încă dela început, nefiind 
siguri de gândul, lui Napoleon împotriva Rusiei — el nu plecă 
decât în Aprilie pentru a tineà la Dresda «Curtea sa de regi» pre- 


(1) Hurmuzaki, XIII, p. 124. 

(2) Jbid., p. 154. 

(3) Ms. citat. 

(4) Acte și fragmente, IT, p. 479. 

(5) Hurmuzaki, Supl. I, pp. 676—7, no. DCOCLXXX. Pentru această intervenţie sue- 
deză v. Ciceagov, /. c., p. 378, 

gätitoare — , Sultanul însus jertfise ţinutul dintre Prut si Nistru 
si el șhiă bine că altă oaste mare nici de unde, nici cu ce o 
strânge. E vorba de Ținuturile asiatice dela Cuban, pe cari le 
cereau Rușii si pe cari Poarta nu voiă să le deie. La începutul lui 
Aprilie acel ambasador suedez la Constantinopol, Palin, spuneă unui 
coleg că «nu desperează de pace dacă Rusia mar voi să persiste 
asupra acestui punct si sar multämi cu o parte a Moldovei» (1). Si 
trebue să credem pe acest mediator al tratatului. 


Incă din Aprilie o treime din oștirea de ocupație, care nu ajungea 
nici la 40.000 de oameni (2), trebui să plece pentru a luă parte la 
apărarea împotriva lui Napoleon a teritoriului rusesc. Se evită tre- 
cerea prin Bucuresti, pentru a se ascunde evacuarea. Se luau mă- 
suri pentru întărirea Hotinului, pe unde Francezii si Turcii, ba chiar 
Austriacii, cari încheiaseră cu Napoleon tratatul din 14 Martie, şi-ar 
fi putut da mâna. Giurgiul, Sistovul fură părăsite. Se strângeau bani, 
cari trebuiau să atingă suma de 2.000.000, și căruțe de transport 
din Principate, a căror părăsire apăreă probabilă. 80.000 de boi, 
duşi de 40.000 de tärani,— atâta eră pretenţia stăpânilor pe ducă (3). 
Generalul Comind, Grec de origine, vice-prezident al Divanului din 
București, plecă spre casă (3). Tabacherea de 80.000 de lei care 
se pregătiă pentru Cutuzov, infätisänd biata ţară prădată de el, care-i 
întindeă ramura de palmier a eroilor, fu pusă în lucru mai re- 
pede (5). Svonul că Sultanul va trimete un ambasador special la 
Paris pentru pregătirea alianţei, produse și el o puternică impresie (6). 
In a treia săptămână a lunii se spuneă în lumea diplomatică din 
Petersburg că sar puteă ca Ţarul «să fi consimţit a restitui tot 
ce cucerise asupra Turcilor» (7). 

Dar ambasadorul lui Napoleon, Andréossy, nu venise nici la mij- 
locul lui Aprilie, și nădejdile diplomaţiei pariziene că tratatul de ali- 
antä, cuprinzând această legătură însăș, apoi «garantarea mutuală 
a posesiunilor» si lupta împreună contra Rusilor, va fi încheiat 
încă înainte de venirea lui, de către Latour-Maubourg și Ruffin, se 


(1) Acte și fragmente, II, p. 479, no. 3. 

(2) Ciceagov, 7. c., p. 377. 

(3) Acte și fragmente, II, p. 480, no. 3; Hurmuzaki, Supl. 1°, p. 681; p.682, no. DOCCLXXXVIII. 
(4) Ibid. 

(5) Ibid., p. 685, no. DOCOXOII. 

(6) Acte și fragmente, II, p. 479, no. 3. 

(7) Tbid., pp. 479—80, 

dovediră zădarnice (1). Astfel când, la 21 Aprilie, Cutuzov ceru ple- 
nipotentiarilor turci o nouă conferință la reşedinţa lui, Galib, cel 
dintâiu dintre dânșii, nu putu spune altcevă decât că Poarta ar voi 
«să restabilească lucrurile în starea lor de mai înainte» (2). Colo- 
nelul de Rochechouart, pe care el îl trimese, după cererea Rusilor, 
la Constantinopol pentru un ultim răspuns, se întoarse la 26, după 
ce fusese oprit mult timp de Vizir, în noul lagăr dela Șumla al 
acestuia, fără nici o lămurire (3). Se asteptà Andréossy. 

Acesta nevenind (4), Poarta nu puteă să înlăture baza de nego- 
cieri pe care o primise în Noemvrie: cedarea părții dintre Prut 
si Nistru, afară de Basarabia si de gurile Dunării. 


XIII. 


La 18 Aprilie, amiralul Ciceagov, care mântuise organizarea pro- 
vinciei Camciatca, aveă o audiență la Țarul Alexandru. Acesta, gata 
de plecare împotriva Francezilor, i se plânse de încapacitatea bă- 
trânului, molâului si stricatului generalisim dela Dunăre Cutuzov. 
«Pacea cu Turcia», asà relatează amiralul cuvintele stăpânului său, 
«nu înaintează; în loc să se apropie, ea pare să se tot depărteze. 
Excesele trupelor noastre în Moldova și Tara-Româneascä au exas- 
perat pe locuitori, indolenta si intriga prezidă la toate in partea 
aceea.» Chiar atunci misiunea de a aduce instructii nouă fu oferită 
lui Ciceagov însuș, care ar fi refuzat-o, neputând lucră nici ca 
superiorul, dar, mai ales, nici ca inferiorul lui Cutuzov. A doua zi 
însă, el primi un ordin formal. Instructiile ce i se puneau în vedere 
erau următoarele: «Să isprăvească interminabilele negocieri cu Poarta 
şi să o invite la o alianță ofensivă si defensivă, sau alttel să reiă 
ostilitățile cu toată energia trebuitoare pentru a o sili la aceasta 
în cel mai scurt timp»; să amenințe cu flota Mării-Negre si cu o 
răscoală generală a «Grecilor si a tuturor popoarelor cari gem sub 
jugul otoman și cari sunt legate de noi prin conformitatea legii 
lor, precum şi prin alte legături»; să se încerce, împotriva Fran- 
cezilor, cu ajutorul flotei engleze si cu ingäduintä de trecere din 
partea Turcilor, o diversiune la Adriatica; «să se organizeze ori să 


(1) Hurmuzaki, Supl. I:, p. 683, no. DCCCLXXXIX. 

(2) Tbid., pp. 684—5. 

(3) Zbid., p. 685; Acte și fragmente, II, p. 480, no, 3, 
(4) CE. si Rosetti, Z. c, 

se mentfie administraţia în principatele Moldovei si Terii-Românesti», 
el, Ţarul, «nemai putând să sufere grozăviile (de semblables hor- 
reurs)» ce se făceau acolo, după raportul ce primise (1). 

Numit «comandant în șef al armatei Dunării, al flotei Mării-Negre 
si guvernator general al Principatelor Moldova și Tara-Românea- 
scă», Ciceagov pleacă luând cu dânsul auxiliari cari îi puteau fi pre- 
tiosi. Boierul Sturza, Scarlat Sturza, care, după studii în Apus si o 
petrecere mai îndelungată in Moldova, se strămutase de mult la Ruși 
si, «în timpul răsboaielor cu Turcii, le adusese mari servicii pentru 
ca să ajungă prin ei la liberarea terii sale», ceră rudă prin femeia 
sa cu familia lui Moruzi, dragomanul Porții, și al cărui frate 
eră atașat atunci la plenipotentiarii din București», deci cu beiza- 
delele Panaiotachi, din Constantinopol, și Dumitrachi, dela Congres; 
Alexandru, fiul lui Scarlat, «tânăr de mare talent, care la o creştere 
aleasă uniă meritul rar de a vorbi si scrie desăvârşit cinci limbi, 
cu o elegantă ușurință», vestitul reactionar rusofil, care visă de 
triumful universal al unei ortodoxii mistice, întovărăşiă pe tatăl său. 
Funcţia de «director al cancelariei diplomatice pe lângă generalul 
în șef al armatei din Moldova» o dădu Ciceagov, după recomandalia 
cancelarului Rumientov, care eră unul din cei ce împiedecaseră până 
atunci încheierea păcii (2), lui Capo d'Istria, viitor cancelar el 
insus, si încă de pe atunci reprezentantul unei conştiinţe nationale 
greceşti, care se răzimă pe sprijinul Rusiei si n'aveă nici un fel de 
prietenie pentru Români ca popor (3). In sfârşit în suita de Greci 
si renegafi a noului generalisim se găsiă şi acel «colonel» Barozzi, 
fost consul rusesc în Veneţia, care adusese în 1802 fuga lui Mihaiu 
Suţu, cu toată Curtea si boierimea lui, ba chiar cu toată gloata 
Bucurestenilor, în Ardeal pentru a stârni astfel un răsboiu între 
Rusi si Turci (4). 

Nu știm ce tratat ar fi putut încheiă omul astfel servit. Gloria 
de a liberă pe Moldovenii de peste Prut din «cruda robie a pă- 
gânilor» eră însă rezervată lui Cutuzov însuş. 


La 2 Maiu, tocmai în ziua când Ciceagov plecă din Petersburg, 


(1) Ciceagov, pp. 359—60. In notă se citează cunoscuta vorbă a lui Cutuzov despre 
locuitorii ferilor noastre: «Le las ochii să plângă». 

(2) Acte şi fragmente, II, pp. 481—2. 

(3) Ciceagov, pp. 361—2. Instructiile mai precise ale amiralului, în Revue Contempo- 
raine pe 15 Martie 1855 (nu mi-a fost la îndemână). 

(4) Jia." p. 364. 

Cutuzov, care simtise, prin scrisorile lui Rumientov, că i se iea si- 
tuația de comandant si misiunea de pacificator, rugă pe Galib să-i 
arăte cari sunt ultimele condiţii ale Porții, si în aceeas zi se ținu 
o nouă conferință. Consulul francez eră încredințat că Turcii, în 
ajunul marelui conflict militar din Rusia, vor cere întreaga resti- 
tuire a provinciilor pierdute (1). De fapt, cum nici nu se puteă 
altfel, în lipsa unei învoeli formale cu Francezii si a siguranței 
unei hotäritoare biruinte, ba încă și a bunei lor credințe abso- 
lute, plenipotentiarii nu putură face alta decât să repete ceeace 
spuseserä din Noemvrie 1811 până în Ianuarie 1812. Fără a întrebu- 
infà vreun secretar, Cutuzov se grăbi a scrie insus la Petersburg, 
si, ca să fie sigur că vestea va ajunge, el expedia doi curieri o- 
dată (2). Peste opt zile, când Ciceagov eră numai lângă lași, ple- 
nipotentiarii turci luau parte la serbările pe cari boieri slugarnici 
le dădură lui Cutuzov, oferindu-i tabacherea de aur și făcând lu- 
minalie și artificii la Herăstrău (3). 

Ciceagov stătu la Iași numai câtevă ceasuri (4), asà de grăbit 
eră să iea asuprä-si rolul de impäciuitor între cele două Impărăţii. 
Bucureştenii aflau cu mirare la 27 Maiu că noul venit e acum 
stăpân în numele Tarului peste Principate, dar ei nu știau decât 
din svon că pacea eră încheiată, şi-şi închipuiau că Rusia nu va 
câștigă decât «o bucată de pământ la Marea-Neagrä». Galib de- 
clară cui veniă să-l întrebe că «pacea nu eră încheiată, dar ami- 
ralul Ciceagov pare a o dori mult (vivement); ne oferă restituirea, 
acestor provincii până la Prut» (5). De fapt însă amiralul nu mai 
aveă nici un rol: după insäs mărturisirea lui, Cutuzov «spusese 
plenipotentiarilor turci să iscălească preliminariile aşă cum erau, si 
le expedie Impăratului» (6). «Mica intrigă» mirase pe Turci, cari 
primiseră,/ Se așteptă deci numai răspunsul favorabil al Taru- 
lui, si, când acest răspuns veni, pacea eră gata. Ciceagov arată 
că «articolele adiționale» trimese de cancelar prin ultimul curier 
veniau prea târziu: ce cu neputinţă a face propuneri nouă potri- 
vit cu articolele acelea» (7). Marele Vizir, căruia Galib îi trimesese, 


(1) Hurmuzaki, Supl. ID, p. 688, no. DCCCXCV. 

(2) 1bid., p. 688, no. DCCOXOV. 

(3) Ibid., p. 689. 

(4) După raportul lui Fornetty din 16 Maiu (ibid.) el ar fi sosit acolo, nu la 10, ci la 16. 
(5) Ibid., p. 691. 

(6) Ciceagov, p. 379. 

(7) Ibid., p. 394, 

din parte-i, propunerile iscălite ale Rusilor, în acest sens turcesc (1), 
nu puteă, în împrejurările date, decât să primească și el. La 30 Maiu 
în sfârșit Ledoulx arătă că Agentul Austriei i-a adus vestea, că- 
pătată dela Galib însuş, că «pacea definitivă a fost iscălită într'o 
conferință care sa ţinut ieri»,—la 29 sau, cum se înseamnă în ac- 
tul însuș al tratatului fatal, 28 Maiu 1812 (2). 


XIV. 


Trimes îndată la Poartă, tratatul fu luat în oarecare discuţie, la care 
luă parte Bulgacov, şelul cancelariei lui Cutuzov, care merse pentru 
aceasta la Sumla si apoi la Constantinopol, în taină (3). Faţă de 
Francezi, Galib se scuză cu aceea că «făgăduelile lui Latour- 
Maubourg nu se îndepliniseră, din nenorocire, la timp», că pămân- 
tul cedat eră «putin lucru» (peu de chose) si că, până la termi- 
nul de evacuare, fixat la'trei luni, «evenimente fericite» ar puteà 
aduce schimbări în politica otomană (4). La 6 lunie generalul Harting 
aduceă și la lași vestea păcii, spuind limpede că de acum înainte 
Prutul va fi hotar (5). 

Tratatul ajunsese la Constantinopol în opt zile. Sultanul, scrie La- 
tour-Maubourg însuş, interesat, l-ar fi primit cu durere, mulțimea însă, 
desgustatä de înfrângeri, cu aplause (6). Poarta nu eră mulţumită 
mai ales cu granița din Asia, și Anglia chiar o întăriă în acest sen- 
timent (7). Abiă la începutul lui lulie sosiau la București actele de 
ratilicatie, pe cari Galib le socotià «necomplete» (8). De fapt, nego- 
cierile urmară până în August, dar numai asupra situaţiei Serbiei. 
La 10 August, Reis-Efendi anunţă ambasadelor schimbul ratificatiilor, 
făcut în București (9). Ruşii, cari se gândiseră a intrebuintà prezența 
lor în Principate pentru a sili pe Turci la o alianţă, fie si printr'un 
mers îndrăzneţ asupra Constamtinopolei, ori pentru a pătrunde în 
Ardeal împotriva Austriacilor, cu ajutorul Ungurilor nemultämili, 


(1) Hurmuzaki, Supl. I:, p. 692, no. Dcocc. 

(2) Ibid. 

(3) Nu însă fără știința lui Moruzi, care credeă că, în vederea unei alianţe, e cel mai 
bun lucru ce se «poate face»; Ciceagov, p. 395. 

(4) Hurmuzaki, 7. c., pp. 693—4. 

(5) 1bid., p. 695, no. DCCCCIv. 

(6) Zbid., pp. 696—7. 

(7) Ciceagov, p. 398. 

(8) Hurmuzaki, Supl. I, pp. 698—9, No, DCOCOX, 

(9) Acte și fragmente, IT, p. 485, 

trecură Prutul îndărăt (1). Planul organizării unei ostiri românești 
pentru scopuri viitoare dispăru si el (2). 

Astfel nu eră întemeiată bănueala exprimată de 'Trimesul saxon 
în raportul său din 18 lulie, că izgonirea de către Ciceagov a con- 
sulilor francezi si a celor doi agenţi prevestiă un răsboiu: 


«Nous avons eu avis que le général en chef à Boucarest a adressé, le 2 
juillet, une note officielle aux consuls de France et d'Autriche pour qu'ils 
ayent à quitter la Valachie et la Moldavie, encore occuppées par les Russes, 
puisque les deux Gouvernemens alloient entrer en guerre.» 


XV: 


Acelas raport prusian care vorbește despre proclamarea păcii în 
orașul unde fusese iscălită, adauge că Panaioti Moruzi a fost scos prin 
stäruintele Franciei jignite si ale Austriei, mai putin în calitate de 
aliată a aceleia decât de veche rivală a Rusiei, care eră indignată de 
ultima cucerire, neaşteptat de uşoară, a Țarului. Numai după evacua- 
rea Principatelor, la 26 August st. n. si plecarea lui Ciceagov spre Ru- 
sia, a lui Ponton spre Constantinopol, unde sosi la 6 Septemvrie, după 
numirea noilor Domni, cu invoirea Rusiei, Scarlat Callimachi în 
Moldova, loan Gheorghe Carageă în Tara-Româneascä, se dădu 
ordin lui Galib și lui Dimitrie Moruzi să părăsească Bucureștii spre 
a se prezentă la Sumla. Ajuns aici, Dimitrie primi caftanul de multä- 
mire pentru pace si, scos afară, fu decapitat îndată, la 8 Noem- 
vrie st. n. La 18 sosi capul si la 20 Panaioli, care fusese depus 
încă dela 7 August, aveă, la Constantinopol, acelaş sfârşit. Iaftaua, 
inscripția de pe capul său il invinuià că «a trădat necontenit Gu- 
vernul, a îndrăznit să se amestece în afaceri cari nu erau de com- 
petenta lui, a tratat pe miniştrii Porții în chip arogant si în batjo- 
cură și, mai ales, i-a rălăcit prin falsitäti si minciuni», — toate 
«lucruri dovedite si constatate» (3). Alexandru Moruzi, fratele celor 
doi executaţi, fu luat dela Terapia și trimes la galere, cea mai în- 
jositoare pedeapsă (4). Halet Efendi, noul favorit, avuse partea de 
căpetenie în această distrugere a partidului Moruzilor, care trăi însă 

(1) Ciceagov, pp. 396—7. Pentru frica unei pătrunderi a Austriacilor în Moldova, îbid., 
p. 407. 

(2) Ibid., pp. 401, 402 si urm. 

(3) Acte și fragmente, II, pp. 488 —9; Hurmuzaki, Supl. I:, pp. 700—1, 

(4) Zbid., pp. 699—700; Acte și fragmente, ÎL, p. 490. 

si mai departe, până la uciderea, în 1821, a beizadelei Nicolae, dra- 
goman. al flotei (1). 


Erau Moruzestii tvădători si meritau ei această soartă grozavă? 
Nu vedem în ce chip, pe ce bază de situaţie sau de merite ar fi 
putut ei înrâuri hotărirea plenipotentiarilor, care eră, încă din No- 
emvrie, şi a Porții. Ciceagov însuş spune că «plenipotentiarii turci 
erau mult mai bine luminati asupra adevăratelor interese tur- 
cești de cum se crede obisnuil» (2). Galib, mai marele între dânşii, 
nu eră cel dintâiu venit care să se poată încurcă în rosturile diplo- 
maţiei apusene: eră Chehaia-Beiu, fusese Reis-Efendi, reprezentase, 
în 1803, pe Turci la Paris și negociă încă din 1808 pacea care nu 
se încheie decât în 1812, având acum alţi colegi decât cei dela 
început (3). In negocieri el eră privit ca «omul de căpetenie, omul 
superior» (4). Dar trebuiă să se acorde o satisfacție Puterilor prie- 
tene, în clipa înfrângerii Rusilor de Napoleon, si Marele Vizir, care 
el hotäri, eră cu atât mai bucuros s'o dea, cu cât astfel păreă a 
se spălă pe el insus de învinuirea unei incapacitäti flagrante si pe 
Chehaiaua sa, Galib, indispensabil Imperiului pentru cunoştinţele 
lui diplomatice, de o învinuire tot asà de grea. 

Cinevă care n'aveă nici un interes, ambasadorul prusian de Wer- 
ther, dă de sigur judecata cea mai plauzibilă când atribue îndoita 
osândă si distrugerea politică a Moruzestilor «intrigilor grecești» 
ale familiilor rivale si «insinuatiilor străine». 


E incontestabil însă că acești Greci, ca atâţia dintre congenerii 
lor în serviciul Porții, s'au lăsat răsplătiți pentru servicii în cursul 
negocierilor. Găsirea între hârtiile lui Dimitrie a ucazului prin care 
Țarul îi dădeă o moșie de 100.000 de lei în Basarabia si în ave- 
rea lui a unui inel de briliante de 15.000 piastre, pe care o con- 
statä un raport saxon din Decemvrie, în al doilea memoriu al 
nostru (5), e o dovadă. Această răsplătire eră însă de sigur prea slabă 
pentru un act de trădare care ar fi hotărit. 

De altminterea afirmaţia consulului francez din București că «Grec 


(1) Hurmuzaki, Supl. 1, p. 737, No. pcccczxiv; cf. C. Mano, Documente din secolele 
al AVl-lea—XIX-leu privitoare la familia Mano, București 1907, passim. 

(2) P553917. 

(3) Insemnările lui Constantin Carageà, în Hurmuzaki, XIII, pp. 119, 134. 

(4) Langeron, p. 354. Aveă această calitate și dela Sultan; p. 355. 

(5) Tot așă spune si Zinkeisen, VII, p. 26, după alt izvor diplomatic. 

si Rus e tot una» cuprinde un adevăr absolut. Clasele luminate 
grecești aşteptau liberarea Eladei dela Țar, si ele vedeau în Prin- 
cipate numai baza materială a viitoarei lupte pentru desrobire. 
Aceasta a fost starea de spirit a celor cari au început; mişcarea 
dela 1821 cu desăvârșita siguranță că, a doua zi după declaraţia 
lui Alexandru Ipsilanti, Rusia va interveni în favoarea revoluţiei 
pornite de acela care până la trecerea Prulului purtă uniforma îm- 
părătească. Mitropolitul Ignatie mergeă mai departe decât Moruzestii, 
ajutând pe Ciceagov a negociă cu Paşa de Vidin si chiar cu Ali 
Pașa, căruia i se făgădui regalitatea Epirului (1). 


XVI. 


Să vedem însă ce zic si Rușii chiar. 

Intr’un raport către Tar, Ciceagov arată că «Prinţul Moruzi ne 
e atașat pe cât e cu putință fără a-și compromite zilele». Dar tot 
el adauge că Moruzi, de sigur Dimitrie, aduceă înainte că «poporul 
din Constantinopol, mai deprins decât oricând cu revoluțiile, nu 
pute să sufere idea unei concesii si că, recunoscând totus släbi- 
ciunea sa, void mai bucuros să piardă totul cu armele în mână 
decât să cedeze cevă (que de rien céder), căci altfel ar trebui să se 
îndeplinească profeția care vestește căderea Imperiului, si Guver- 
nul e silit a crutà sentimentele poporului; că Sultanul si el a 
fost nemulțumit de cererile tot mai mari, pe cari le gäsià wmi- 
litoare pentru Turci, si că, jignit de refuzul pe care l-a încercat 
in ce privește inapoiarea trupelor prinse la Slobozia, eră pe cale 
să se lase atras (entraîné) de partidul opus (2)». Cevă mai târziu el 
sfätueste pe Ruși să dea înapoi tunurile și ostașii Vizirului, așă cum 
cereă Sultanul (3). 


E interesant să se vadă in sfârșit, cum priviau scriitorii din Prin- 
cipate chiar împrejurările din 1811—2. 

Pentru Fotino, de sigur un observator atent si un povestitor bo- 
gat, trecerea Dunării de către Marcov a lost un act de o îndrăz- 
neală deosebită, care a stricat dintr'odată toate socotelile încrezute 
ale Turcilor, cari aveau, sub Ceapanoglu, Pasä cu trei tuiuri, 
vreo 30.000 de oameni si destui Arnäuti, deosebit de viteji, sub 


(1) Ciceagov, p. 398. Inţelegeri cu Munlenegrenii, îbid., pp. 398 —9. : 
(2) P. 394. 
(3) P. 395. 

doi fii ai lui Ali Paşa din lanina. Vizirul Cursid, care urmează lui 
Ahmed Pașa, fost de Brăila, în locul de Mare Vizir, păstrează însă 
si mai departe o destul de însemnată ostire. Mai ales în primăvara 
anului 1812 ar fi lost cu putință ca Rușii să fie induplecati a-și 
părăsi toate cuceririle. Dar Cursid ar fi fost înrâurit de amenintä- 
rile lui Barozzi, trimes, crede istoricul grec, de Cutuzov pentru a 
da asigurarea că răsboiul va începe lără zăbavă prin trecerea Du- 
nării de către trupele împărătești. 

De fapt, cele mai multe din aceste știri sunt greșite. Mărturia 
consulului francez din Bucureşti, a reprezentanţilor europeni din 
Constantinopol, a lui Ciceagov însuş au de sigur mai mare pret 
decât însemnările după svonuri ale unui boierinaș grec lără legături. 
Retinem din ce spune el doar grosolănia cu care, data aceasta, se 
purtară Rușii: scuipând înaintea localnicilor, îi numiau cu despret: 
«Moldovan» si «Turetchi duh», «speţă de Turci» (1). 

Mai mult meritä să fie întrebat Fotino în ce priveşte uciderea chiar 
a Moruzestilor. El știe că lui Dumitrachi i s'a tăiat capul «sub cu- 
vânt că el a lucrat ca să se cedeze cele cinci Tinuturi ale Moldo- 
vei dincolo de râul Prut în stăpânirea Rusilor». Dar, adauge el, 
«pricina de căpetenie a tăierii amândurora a fost că i-au pârit la 
Poartă ca prieteni ai Rusilor» (#\cpoout). Peirea lor o socoate 
istoricul grec ca o «pedeapsă a neamului său», pentru «caracterul» 
celor osândiţi, pentru mulţimea însușirilor lor si creşterea lor deose- 
bită, pentru cinstea pe care, căpătând-o dela străini, o răsfrângeau 
asupra Grecilor celorlalţi (2). 


De un si mai mare interes pentru toate imprejurärile din terile noa- 
stre sunt notele lui Constantin Carageă Banul, cari s'au publicat de 
curând în vol. XIII din colecţia Hurmuzaki. Pentru acest Grec, de 
mult deprins în toate rosturile moldovenești, în care si îmbătrânise, 
Dumitrachi Moruzi, fiul lui Constantin Vodă Moruzi, pe care scrii- 
torul îl servise, e ca si un Român: „beizadeă Dimitrasco“. Incă 
dela 23 Aprilie 1807, Alexandru Vodă, fratele său, fusese surgunit 
la Angora, iar Dumitrașco, «consilier pe lângă Reis-Efendi», la Ce- 
sarea, pe când Panaiotachi, care pierduse, la sfârşitul anului pre- 
cedent, locul de Dragoman al flotei (3), impreună cu tânărul Du- 
mitrachi Moruzi, fiul precedentului, si cu Nicolachi, fiul lui Alexan- 
(1) P. 567. 

(2) Pp. 559—60, 
(3) Documente Callimachi, II, p. 610, nota 1. 

dru, erau închişi în temnila cea adâncă a lui Bostangi-basi, la 
«Forno» (1). O pățanie, unită cu sechestrarea averilor si fuga fami- 
liilor, care nu se puteă uită lesne. Carageă arată că, atunci când, 
la 27 Noemvrie 1808, s'a dat caftanul de Dragoman al Divanului, 
ori, cu titlul întreg: «Divani-humaiumve-muchialemè-tergiman» lui 
Dimitrasco, după o vacanță de 23 de zile a postului de încredere, 
el a fost «adus cu sila, din insule», unde duceà vieatä mulţumită 
acest bogat fiu de Domn. Nu e deci un ambițios fără frâu, dorit 
de situaţii și riscând orice pentru ele. 

După iertarea Moruzilor, ei au iarăș amestecul lor firesc în di- 
plomatia turcească. In Iunie 1809 Dumitrachi se întorceă dela Iași, 
împreună cu cei dintâi plenipotentiari, murahasi, cu vestea că Rușii 
nu vor să negocieze atâta timp cât va sta în Constantinopol Tri- 
mesul englez Adair, uneltitor de vrajbă (2). Pe atunci Poarta aveă 
toată încrederea în acest al doilea fiu al credinciosului Costachi 
Moruzi, în acest frate al lui Alexandru Vodă, care, deși fusese numit 
prin stăruința Rusilor la 1806,’ «influența lui la Ruși nu eră tocmai 
asà de puternică ca a lui Ipsilanti pe atunci», — nefiind deci, ca acesta, 
un client, confident si complice al acestora (3). Când, atunci, in Iunie 
1809, începându-se iaräs ostilitățile, Dumitrachi merse în tabăra Vi- 
zirului Chior-lusuf, la Daud-Pasa, având iar ca tovarăș pe Galib, el 
lăsă la Poartă ca vechil pe fratele său Panaiotachi, «deși acesta nu 
voiă și numai cu sila a fost induplecat» (y Yehovra, ui eră, 6ius = 
ra metal)eyra) (4). Deci n'avem a face cu oameni cari se îmbulzese la 
trădare, chiar cu primejdia morţii, din nebună sete de câștig și cinste. 

In 1810 acest Panaiotachi e un om influent și scapă pe clienţii 
creştini ai Turcilor maziliti (5). Când după succesele neașteptate ale 
Marelui Vizir lusut împotriva lui Camenschi, generalisimul rusesc, în 
lunie, încrederea începu să se ivească iarăș în sufletele conducä- 
torilor Impärätiei si Sultanul, căruia o fetvä a Muftiului îi dăduse 
dreptul de a luă tot aurul si argintul supușilor săi din Constanti- 
nopol pentru expediția personală plănuită de dânsul, se mulțumi 
a face un apel la patriotismul si credința supușilor săi, acelaş 
beizadeă jucă un rol care nu samănă cu al unui trădător. El 


(1) P. 145; ef. Hurmuzaki, Supl. I:, p. 418, no. pxx1. —Ei se iîntore însă la 1808 (Docu- 
mente Callimachi, I, p. 611, nota 1). 

(2) Pp. 119, 121. 

(3) Manolachi Drăghici, II, p. 72. V. si mai departe. 

(4) Carageà, 1. c., p. 121. 

(5) P. 122. 

chemă pe Patriarh, pe arhierei si nobili, pe isnafurile mestesuga- 
rilor si, în această «adunare națională» (yewxi) ovyehevote), el arătă 
jertfa ce face «Impăratul», blândeta cu care cere sprijin, datoria ce 
o au Grecii, «deși nenorociti», de a nu lăsă pe Armeni si Evrei 
să-i întreacă. El a fost unul din cei șase efori cari strânseră și ar- 
gintul bisericilor, dela Patriarhie şi dela mitocul Sfântului Mormânt 
chiar (1). 

Peste câtevă zile, în lulie 1810, când Vizirul sili pe Ruși să plece 
dela Sumla și-i bătu în cale, Dimitrie Moruzi se grăbi să dea, cu 
bucurie, această știre fratelui său din Constantinopol (2). EI făcu si 
un credincios raport oficial Porții (3), pe care Carageà îl si re- 
produce (4). 

Când apoi, peste un an, în Maiu 1811, eră vorba a se incepe la Bu- 
curesti negocierile de pace, se trimese dela «urdie», împreună cu 
Abdul-Hamid Efendi, Apostolachi, secretarul lui Dumitrachi, — în care 
deci toată lumea aveă încă o încredere desăvârşită (5). Inainte de o 
mai serioasă desbatere cu privire la pace, în sfârşit, acelaş «beizadeă 
Dumitrașco» merse la Rusciuc, în August, chemat de Vizir, și Galib 
însuş se aşteptă acolo pentru consfătuire (6). Prin scrisorile lui către 
intimii greci din Constantinopol, beizadeaua lăudă pe Vizir, om ne- 
obosit, pentru hărnicia cu care strânge osti impotriva Rusilor de peste 
Dunăre (7). Raportul dragomanului despre mișcările turcești din Sep- 
temvrie e plin de căldură răsboinică (8), si el înalță cât poate pe 
ostaşii otomani cari au declarat că «mai curând mor decât să se 
predeă», ba înseamnă chiar cu oarecare mândrie numărul urechilor 
rusești tăiate. Nimic nu face să se întrevadă trădătorul presupus, 
care ar fi jertfit, cu preţul vieţii sale însäs, interesele Impäräliei 
pe care o serviă, şi aceasta numai de hatârul Rusilor, în nădejdea 
inelelor de briliante și a moșiilor peste Prut. 


In legătură cu aceste mărturii greceşti e în slârşit cea românească 
a lui. Manolachi Drăghici, autorul «Istoriei Moldovei pe timp de 500 


(1); P. 126. 

(2) Ibid. 

(3) P. 127. 

(4) P. 128 si urm. Alte asemenea stiri, pe pp. 133, 134. 
(5) P. 150. 

(6) P. 154. 

(7) Ibid. 

(8) P. 155 si urm. 

de ani». Următorul cronicarilor moldoveni inseamnă cu îngrijire că 
Moruzestii sunt «din viţă lăzească», deci nu Greci adevăraţi. El arată 
că două din fetele lui Constantin Vodă Moruzi, care a domnit «eu 
mare înțelepciune, si de tot poporul iubit», au luat boieri de tarä— 
a treia a fost măritată cu «Postelnicul Arghiropulo, boier fanariot 
träitor în Țarigrad» (lacovachi), a patra, Ruxanda, cu Iancu Calli- 
machi, a cincea, Ralu, pe care notele lui Carageă ne-o arată la 
Constantinopol prin 1807, cu Postelnicul Kalliarchi, «cel mai ga- 
lantom si zarit din boierii Fanarului»—, si anume: Sultana pe Scar- 
latachi Sturza, unul din cei mai luminati boieri ai terii, Catinea pe 
Vistierul Săndulachi Sturza. Si chiar unul din ginerii greci, beiza- 
deă Iancu, nu puteă fi privit de loc ca un străin (1). 

Chiar cu acest prilej, Drăghici —ce e dreptul, înrudit cu Moru- 
zeștii prin căsătoria surorii sale Elena cu Gheorghe Arghiropol,— 
vorbind despre tăierea lui Dumitrachi Moruzi, spune că ea s'a făcut 
«supt cuvânt că a fost trădător Devletului către Ruși, după îm- 
puternicirea ce aveà dela Sultanul, prin uneltirea Frantuzilor». Des- 
pre fratele cel mai mare, Alexandru Vodă, știm si prin acest pove- 
stitor al ultimelor Domnii fanariote în Moldova că eră soțul Zoitei, 
fata lui Răducanu Roset cel bătrân, orfană, pe care o crescuse la 
Curte Constantin Moruzi (2). Toti cronicarii se unesc a lăudă buna 
cârmuire a lui Alexandru, fratele «trădătorilor» din 1812, crescuţi 
cu aceeas îngrijire si în aceleaşi sentimente ca si dânsul. El nu 
«lucrează de pe tandur, ci gospodäreste, urmărind însuș toate lu- 
crările de aproape». Sturzesti, Bälsesti — Alecu Balş tineà pe ne- 
poata lui Vodă după Rusetesti (3)— si Iordachi Drăghici, tatăl po- 
vestitorului, îl încunjură în a doua Domnie moldovenească. Lui îi 
datoră lașul noua Curte —aceea în care locui vremelnic, e vechea 
Universitate, care poartă încă armele lui pe poartă, — chioșeul și 
rețeaua apelor, pavarea, «pardosirea» străzilor cu lemn si cu «mo- 
luzul dela Curte», alinierea, «indreptatul» lor,. «oborind multe 
barace si foisoare sau cerdace ce atârnă până la jumătate de drum», 
luminarea ulitelor, «așezându-se fânariu la toate 25 case», paza lor 
de «culuecii prin räspinteni», luaţi cu «chizesie» si puși sub po- 
runca Vel-Căpitanului, si de cele trei străji de noapte, în sfârşit si 
înființarea «naziriei podurilor» pentru griji de edilitate. Si Drăghici 
nu uită să amintească și aceea că «in orice vreme usa-i eră deschisă 


(1) 11, p. 46. 
(2) P. 67. 
(3) P. 75. 

la cine doriă să-l vadă pentru nevoi» şi că cau stârpit cu totul 
dihonia ce se lätise între locuitorii moșiilor cu stăpânii, pentru 
moşii» (1). «Il iubiau», încheie povestitorul, «toţi locuitorii fără ex- 
ceptie, un avantagiu rar ce nici un Fanariot, din toţi Domnii, nu l-au 
dobândit în Moldova». 

Inţâmplările dela 1806, scoaterea lui Alexandru Vodă Moruzi prin 
inrâurirea Francezilor si întoarcerea lui înapoi pe. câtevă zile, aduc 
din partea lui Drăghici declaraţia că prin aceste fapte «Casa lui 
Moruz se găsiă în buza tunului, că nici cu Rușii eră unită prin 
vreo legătură sigură, nici în Tarigrad mai nădăjduiă cevă după 
criza lucrurilor urmate» (2). La vestea întrării Rusilor în Moldova, 
Domnul se hotărăşte a merge la Poartă, «oricum ar fi viitorul său, 
pentru ca să nu lase toată familia răspunzătoare în mâna Turcilor, 
precum tot sau nenorociţ în urmă» (3). 

Căderea Moruzestilor se arată astfel în acest izvor moldovenesc. 
Napoleon ar fi scris Sultanului să nu facă pace cu nici un preț; 
scrisoarea autografă a Impăratului ar fi fost oprită pentru tălmă- 
cire de către Panaiotachi până ce a dat de știre lui Dumitrachi, 
la București, iar acesta ar fi arätat că generalul Cutuzov a pus 
termin de zece zile pentru iscălirea tratatului, căci altfel va merge 
până la Adrianopol. Francezii prind si «corespondența secretă» ce 
sa urmat de trădători si astfel, pe când Dumitrachi luă parte la 
balurile rusești din Capitala munteană, prin cari se arătă bucuria 
înțelegerii cu Turcii, «se iscăliă firmanul de moarte pentru dânsul 
şi pentru fraţii săi» (4). 

Care a fost de fapt atitudinea lui Napoleon, ştim din cele spuse 
mai sus, pe baza corespondentelor diplomatice. Judecata lui Zink- 
eisen că «Napoleon a înțeles interesele lui la Constantinopol prea 
putin si, oricum, prea târziu», rămâne si azi adevărată (5). Incă din 
Aprilie 1811 Impăratul Francezilor propuneă Turciei un tratat de 
alianță prin care i sar fi asigurat amândouă Principatele, întregi, 
si, întâmplător, Crimea (6); în Decemvrie ambasadorul rus la Paris 
credeă că diplomaţia franceză stărue din răsputeri pentru urmarea 


(1) Pp. 67—9. 

(2). P. 14, 

(3) Ibid. 

(4) Pp. 77—9. 

(5) VII, p. 725. 

(6) Vandal, Napoléon et Alexandre I-er. L'alliance russe sous le premier Empire, Paris, 
1893 si urm., III, p. 157. 

îndărătnică a răsboiului (1). Dar în acelas timp Napoleon «priviă 
Moldova si Muntenia, precum si Serbia, ca provinții austriace, iar 
Dunărea ca o apă austriacă, ale cărei guri trebuiă să le aibă Impe- 
riul» (2). In Aprilie 1812 incă el făceă declaraţia formală, călre am- 
basadorul rus Curachin, că «a rezistat totdeauna stäruintelor turcești» 
si că «abià de șase săptămâni a inceput și el să discute în acest 
sens» (j'ai abondé dans la chose) (3). Necontenit el arătă că rezer- 
vase Impăratului Alexandru Principatele și gurile Dunării. Abiă la 
sfârşitul lui Martie primise Latour-Maubourg, un simplu agent, in- 
structii pentru a negociă în privința alianței (4). «Indată Napoleon 
lăsă aproape cu totul să cadă aceste negocieri», serie istoricul 
german citat mai sus. Abiă la sfârșitul lui Iulie sosià Andréossy, 
adevăratul negociator al alianţei, în Constantinopol. 

Astfel Zinkeisen, care cunoaște acțiunea diplomatică din acest 
moment, aduce lui Dumitrachi Moruzi doar imputarea că, fiind «un 
Grec şiret» (verschlagener Fanariot), a tăcut pe Cutuzov să renunțe 
la pretenții mai mari decât a cesiunii Basarabiei. Si acelaş scriitor 
recunoaște că «în lagărul Vizirului ca și la Constantinopol, partidul 
păcii, în care se aflau ofițerii lenicerilor si massele populare, ajunsese 
mai puternic» (5). 

Cum se vede, scrisoarea lui Napoleon, ascunderea ei — imposi- 
bilă — de Moruzi, corespondenţa «secretă» sunt toate fabule din 
Fanar, pe cari scriitorul moldovean le-a cules din gura Grecilor 
anti-«moruzlii» (6). De fapt, Moruzestii «doriseră» pacea ca toti 
Grecii ceilalţi, și ca mai toată lumea (7). 


XVII. 


Să ascultăm si pe ofițerul francez Meriage, venit în misiune la noi. 

EI a cunoscut pe «prințul Moruzi» vorbind cu el la Craiova încă 
din 1809 cu privire la răscoala Sârbilor si la condiţiile pe cari 
le-ar pune Poarta în ce privește soarta lor viitoare (8). Pe atunci 
(1) Sturdza, Acte și doc., I, p. 1007. 

(2) 1bid., p. 1010. 

(3) Zbid., p. 1910. 

(4) Zinkeisen, VII, p. 726. . 

(5) Ibid., p. 728. Cf. și Andréossy, Constantinople et le Bosphore, Paris, 1828. 

(6) Drăghici arată, 7. c., că a vorbit pe larg la întâia Domnie a lui Alexandru Moruzi, 
despre uciderea fraţilor acestuia. Astfel de știri lipsesc însă acolo. 

(7) Un Manu numește pacea: soft; 0. Manu, 7. c., p. 408, 

(8) Hurmuzaki, Supl. E, p. 52 

diplomaţii francezi vorbiau de «Moruzesti si de toți Grecii vânduți 
Rusiei » si, în al doilea rând, si Angliei, si cari trimeseseră în 1806 un 
agent la Varșovia, iar pe urmă alţii la Malta si Alger (un Ghica) (1). 
Se credeà că această familie, cașă de dibace în a vrăji ochii în 
Turcia», serviă când pe Rusi, când pe Englezi, din singurul motiv 
al unei uri nestinse, «acharnement haineux et calcule», si, în orice 
caz, loarte ciudate, faţă de Francezi (2). Dumitrachi eră, încă dela 
slârșitul lui 1808, dragoman si tot odată «plenipotenţiar» pe lângă 
Galib Reis-Efendi, Panaiotachi fiind, cum s'a spus înainte, vechilul 
la Constantinopol al fratelui său (3). Dumilrachi Moruzi arată Fran- 
cezului, în termini cari nu sunt inspirați de vreo dușmănie, cum 
sau rupt negocierile de pace, cum a sfätuit pe plenipotentiarii turci 
să aștepte dincolo de Dunăre răspunsul definitiv al "Țarului. Despre 
semnele de prietenie dintre Francezi si Rusi, elspuneă că «intimi- 
tatea de azi între Curtea din Petersburg si a Franciei n'aveă ca 
bază decât; nădejdea Rusiei de a o intrebuintà pentru a săvârși 
desmembrările Turciei pe cari le plänueste și că de aceea caută 
a strică Turcia cu Franța declarând, că cele două Puteri erau 
unite pentru pace și pentru răsboiu» (4), că Ruşii cntrebuintau 
împrejurările în vederea cuceririlor ce doriau», că altfel sar 
uni si cu Austria, numai să le poată face, că, în cazul când Turcii 
sar alipi la politica engleză, «ei ar fi inselati» (elle [la Porte] sera 
sans doute la dupe) si că el, deși ambasadorul englez încear-ă a 
conrupe pe toți, se va opune la o alianţă formală (D). 

O minte limpede care urmăreşte înainte de toate interesele Im- 
päräliei, de durata, și integritatea căreia erau legate toate interesele 
clasei internaţionale a Fanarului. 


Din partea Rusilor, afară de Ciceagov, analizat mai sus, pe care 
nu-l interesează nici însușirile, nici păcatele fraţilor Moruzi, mai 
este un povestitor care vorbeşte pe larg de cedarea Basarabiei, arun- 
când oarecari învinuiri celor doi Fanarioti. E un Francez de origine, 


(1) Zbid., Supl. ID, pp. 528—9. 

(2) Hurmuzaki, Supl. 12, p. 558, No. DoCxxx; p. 559, No. DCOXXXIII; p. 561, No. DOCXXXVI; 
p* 737, No. DoccCLxIv. Pentru agentul lor la Paris, Rali, care spionase pentru dânșii 
la București si fusese îndepărtat de Ruși, v. ibid., p. 567, No. DCOLII. Si înalţi dem- 
nitari ai Porții, ca Beglicgi-Efendi Izet-Beiu din 1809, erau creaturile Moruzilor, ba chiar 
fuseseră crescuţi de ei; 2bèd., I*, pp. 55—6, No. XL. 

(3) V. mai sus, p. 176. 

(4) Hurmuzaki, Supl. IS, p. 54. 

(5) Tbid. 

strälucitorul si spiritualul Langeron, a cärui vervä satiricä, asemenea 
cu a lui Saint-Simon ori a principelui de Ligne, nu crutä pe nimeni 
(e acel care găsește că hora este «ce a văzut mai ridicul în vieatä»). 

El pleacă dela concepția «rassei de scelerati celei mai imunde», 
cari sunt Fanariofii (1). E încredințat însă că «toți Grecii din Fa- 
nar, Jără excepție, trebue să fie dușmani ai Rusiei, care umblă 
după singura hrană a vieții și ambitiei lor: Moldova si Munte- 
nia» (2). Dragomanul Apostolachi Camo i se pare o ignobilă unealtă 
a lui Galib, si că sar pune în brânci pentru a sluji de sprijin pa- 
tronului când se suie pe cal. Dar Alexandru Moruzi, pe care l-a cu- 
noscut, e «singurul bun administrator» dintre Greci. Planul de a 
se uni tot pământul românesc de dincoace de Carpaţi, si Serbia, 
cu Împărăția rusească e al lui Constantin Ipsilanti, care se visà 
«rege al Daciei», iar ceilalți Greci, «si chiar Moruzestii», ocrotiti de 
Rusia», sunt, pentru motivul arătat mai sus, împotriva acestei idei (3). 
La întrarea Rusilor în Moldova, ajutorul le vine în adevăr, dar nu 
dela puternicul partid moruzesc. Un Catargiu îi ajută a luă 
Benderul (4); prinţul Cantacuzino, din Rusia, ataman al Cazacilor 
Donului, luptă la Cetatea-Albă (5); un alt Cantacuzino, locotenent. 
colonel şi ruda lui Melisino, ajuns general rus, — el tineà pe Lu- 
xandra fiica Banului Mihaiu Cantacuzino —, organizează o oaste pă- 
mânteană (6). Ipsilanti, «intrigantul ambițios», îndemnătorul la acest 
räsboiu de cucerire, se visează acum rege (7); boierii munteni, cari 
trăiseră ca fugari la Brașov, pe când Arnäutii lui Ipsilanti se coborau 
dela Radu- Vodă si tăiau pe Turci pentru a face generalului Milora- 
dovici la scările casei lui Ghica o alee de capete, se întorceau înapoi 
fără zăbavă si luau parte la strălucitele baluri ruseşti (8). Constantin 
Varlaam, fost ofițer rus ce locuise prin Moscova și Petersburg, 
Mitropolitul Ignatie, boierul Nenciulescu, Constantin Filipescu, unii 
Ghiculesti, Grädisteni, ca si Brâncovenii stau în fruntea dușmanilor 
stăpânirii turcești (9). 


(1) Langeron, p. 72. 

(2) P. 108. 

(3) P. 110, 

(4) P. 111—2. 

(5) Did. 

(6) P. 121. Cf. Genealogia Cantacuzinilor, p. 196. 
(7) Ibid. 

(8) P. 117. 

(9) Pp. 133--4, 184, 

Insă Moruzestii si «Moruzliii» nu se arată prin nimic prietenii 
năvălitorilor; din potrivă, Langeron înseamnă că, la București fiind 
mai multi Greci decât în laşi, «spiritul Fanarului domneşte, si 
toate intrigile erau aproape fățiș îndreptate împotriva Rusilor». Si 
totus, peste câtevă pagine, acelaş scriitor asigură că Dimitrie Mo- 
ruzi, pe care-l vede la Iaşi în Fevruarie 1809, unde venise cu 
Galib, «eră să fie câștigat prin ispita unuia din cele două 
Principate pentru a favorizà pretenţiile Rusilor» (1). Ca si cum aceștia, 
aveau să hotărască asupra numirii, pe care Francezii erau mult 
mai curând în măsură a o influență! Altfel generalul recunoaște 
bucuros că «Moruzi eră un om fin, siret (astucieux), versat în poli- 
tica Divanului, si, ce e mai mult, plin de spirit, de cunoştinţe si 
foarte amabil în societate, ale cărei delicateţe si bon-ton le gâcise» (2). 
Si nu e lără interes să se noteze că peste câtevă rânduri drago- 
manul rus Fonton, si el «cuminte, prevăzător, instruit, dibaciu, ama- 
bil, de bon-ton», e învinuit că, pentru bani dela Turci, a favorizat 
pe aceştia în negociatii, cătând a scăpă Principatele de anexarea, 
la Ruși. O învinuire — pe aceasta Langeron, perfid, o taxează de 
calomnie, dar o raportează; si, de fapt, Halet Efendi spuneà diplo- 
maţilor ruşi, în 1812, că Ţarul trebue să facă acum cu tot neamul 
Fontonilor ceea ce Sultanul făcuse cu al Moruzilor — pretueste cam 
tot atâta cât si cealaltă (3). 

In ce priveşte legăturile Moruzilor cu evenimentele, Langeron re- 
cunoaşte că Moruzi cel mare nu știă nimic despre planul de năvălire 
al lui Marcov, că el prevăzuse însă o astfel de bagarre, că-și pu- 
sese bagajele in siguranță la Rusciuc si că înaintea Cazacilor fugi 
mai răpede decât Galib, găsind adăpost în satul Cadichioiu (4). 

Negocierile încep. Scriitorul franco-rus declară că Ruşii voiau 
pacea cu orice pret si că astfel li se păreă că sar puteà märgini 


(1) P. 155. Dumitrachi fusese chezäsul la Poartă al lui Alexandru în 1792 Iorga, (Docu- 
mente și cercetări asupra istoriei financiare și economice a Principatelor ; din «Beonomia 
Naţională», 1900, pp. 61—2).—La începutul lui Decemvrie 1811, Ledoulx serie despre urmă- 
rile păcii: «Moruzzi est nommé prince de Valachie par l'influence des Russes» (Hurmu- 
zaki, Supl. 2, p. 647, no. DOCCXII). Acelaș îl numiă pe Moruzi, la 28 Martie 1812 
«a cheville ouvrière des Russes» (4bid., p. 679, no. DOCCLXXXIII). Consulul francez dela 
București nu eră însă de o pătrundere diplomatică deosebită, 

(2) Zbid. 

(3) Iar la p. 353 se arată că Iosit Ponton, fost prim-dragoman francez, eră bănuit, încă 
si în 1811, de simpatii pentru Turci: atâta valoare au aceste judecăţi despre trădare | 

(4) P. 347, nota 1, 

la granița Dunării ori chiar la a Siretiului (1). Apoi încă odată Lan- 
geron dă caracterizarea lui Moruzi și adauge că, împotriva credinței 
lui Cutuzov că i-ar fi devotat, el, «ca toţi Grecii din Fanar, nu eră 
devolat decât siesi». Asigurarea că ar fi fost câștigat prin perspec- 
tiva Domniei dela Ruși, garantată de Galib, a mai fost respinsă 
odată. Și, când arată neasteptalele propuneri turcești pentru cedarea 
Basarabiei, în Decemvrie 1811, Langeron spune formal: «N'am putut 
înțelege niciodată ce a îndemnat pe Turci a ne acordă o pace care 
se făcuse indispensabilă pentru noi. Am siguranța că nici un mem- 
bru al congresului ture na fost nici cumpărat, nici câștigat prin 
speranțe. Galib, cel mai însemnat, eră sărac, și sărac a rămas. Prințul 
Moruzi wawveă, nevoie de protecția noastră ca să aibă locul de 
Domn, și nu l-a avut» (2). Am spus oare mai sus altcevă? 

Lăsând la o parte toate explicaţiile lui Langeron, mai ales aceea cu 
norocul lui «ruschi Bog», rămâne lămurirea sigură că Turcii n aveau 
nici armată, nici bani, ci erau sătui de dälcälecii lor, de «hoţii din 
Bulgaria» ai deosebitilor aiani, pe cari Vizirul trebuiă să-i comande, 
si că orice încredere în Napoleon lipsiă, si la Poarlă, si în lagăr. 
Si, mai departe, «plenipotenţiarii turci se arătau în politică mai tari 
decât ai noștri: Galib Efendi si prinţul Moruzi erau capete diploma- 
tice mai pricepute decât ale lui Italinschi si Sabaneev. Ei incälcaràä 
(prirent le dessus) pe aceștia într'atâta, încât ai noştri aveau aerul de 
învinşi cari cer pacea în loc de învingători cari o dictează (3)». Rec- 
titudinea din partea turcească eră perfectă. Toate veștile defavora- 
bile Rusilor «nu-i făceau să rupă congresul, ba nici măcar să-și 
crească pretenţiile. Păreau numai că tin pe fiecare zi mai mult la 
ele, dar cedau si mai departe Prutul» (4). Fanariotii în special erau 
pentru cedarea Basarabiei ca să-şi păstreze locurile de Domni în Prin- 
cipate, cari, altfel, riscau să fie si ele pierdute, scrie Langeron, după 
convorbiri avute cu unii din ei în 1821, la Odesa. Această expli- 
catie exclude însă si ea cumpărarea lui Moruzi, care «conducea» 
pe Galib, ca «organ al Fanarului» interesat, şi deci face imposibilă 
si trădarea lui (5). 

In sfârșit despre uciderea Moruzestilor acelaș informator vioiu 
își dă o părere care luminează mai bine decât toate celelalte mär- 


(1) Pp. 350—1. 

(2) P. 369. 

(3) P. 385.—Aici si despre negociatorul suedez Hummel, secretar la Petersburg. 
(4) P. 386. 

(5) P. 386, nota 2. 

turii tragedia din toamna anului 1812. Andréossy e acela care aduse 
înlăturarea ori pedepsirea tuturor factorilor păcii pe care Francezii 
o blestemau, dar o meritaseră. Vizirul, depus; Galib, exilat în Asia; 
cei doi Fanarioti, decapitati. «Dar», adauge Langeron, «politica 
Turcilor a avut mai puțină parte în această crimă decăâl in- 
trigile prințului Carageă, care fu numit domn al Terii-Romä- 
nești. Avuse de concurent pe Moruzi, și se temea să nu fie în- 
locuit de el. Acestea sunt glumele obișnuite ale Fanariotilor». Si, 
pentru înțelegerea definitivă a păcii se spune: «Rusia are datorii 
eterne fatä de d-l Andréossy. Nu e nici o îndoeală că, de ar fi venit 
la timp — si puteă s'o facă uşor —, ar fi impiedecat pacea, si atunci 
am fi stat foarte rău. Andréossy a călătorit ca un ambasador, când 
trebuiă să alerge ca un curier. Sa oprit, sa distrat pretutindeni, 
şi a găsit pacea făcută» (1). 

Am arătat aiurea (2) cum Scarlat Callimachi ca si lancu Carageà 
îşi căpătaseră Scaunele domnești în unire cu lacob Arghiropulo, care 
ajunse dragoman în locul lui Dumitrachi Moruzi, si cu Halet Efendi, 
noul puternic la Poartă. [5 aduseră astfel căderea si nimicirea Mo- 
ruzilor, ai căror partizani, cari de sigur că nu «trădaseră» la în- 
cheierea păcii, fură căutaţi la sfârşitul anului prin terile noastre 
pentru a fi si ei «pedepsiţi» (3). lar pacea dela Bucureşti, deci 
"pierderea Basarabiei, a rezultat din zăbava politicei franceze, care 
reflectă egoismul si nestatornicia lui Napoleon Liu si din neîncre- 
derea Turcilor în astfel de planuri geniale, cari se puteau rezolvi 
lesne în peirea lor. 

La aceste concluzii duce studiul de fatä. 


(1) P. 370, nota 1. Pentru mersu-i de «broască ţestoasă», și p. 386. 

(2) Documente Callimachi, I, p. OXCVII—VIII. 

(3) Ibid., p, 7, no. IX. Cf. raportul consular austriac din aceeas publicaţie, p. 156. 
V. și îbid., vol. II, p. 548, nota 1.—Ca un răsunet depărtat a acestor prigoniri e exi- 
larea dragomanului muntean Bibica Rosetti în primăvara anului următor. V. Acte și 
fragmente, I, p. 493, no. 4 (eră însă prieten al Francezilor), și acest raport saxon inedit : 
«Bibica Rossetti, Grec, premier-agent du prince de Valachie, a été déposé de cette place 
et a. été exilé à Angora. Monsieur Arghiropulo, Drogman de la Porte, a été chargé pro- 
visoirement de faire les fonctions d'agent du Voivode Karadgea». 

